10 συμβουλές για να αγοράσεις ένα Super αυτοκίνητο! – MAXX MOTORS ΑΕΒΕ :: Επίσημος αντιπρόσωπος Opel, Fiat, Alfa Romeo,Jeep, Volvo, Hyundai, Kia και Isuzu στη Δυτική Μακεδονία.\n10 συμβουλές για να αγοράσεις ένα Super αυτοκίνητο!\nΑΡΧΙΚΗ > Ενημέρωση > Νέα > 10 συμβουλές για να αγοράσεις ένα Super αυτοκίνητο!\nΨάχνεις να αγοράσεις ένα πραγματικά καλό αυτοκίνητο και έχεις κάνει έρευνα σε sites αυτοκινήτων, έχεις ρωτήσει φίλους και γνωστούς, έφαγες ατελείωτες ώρες στο ΥοuTube, κατάφερες και βρήκες την κατανάλωση και τα λίτρα χωρητικότητας του πορτ μπαγκάζ, τα τέλη κυκλοφορίας, τα ετήσια ασφάλιστρα και πλέον νιώθεις έτοιμος!\nΑπό τον online κόσμο όμως, η μετάβαση στην ελληνική πραγματικότητα θα είναι απότομη και πρέπει να προσαρμοστείς γρήγορα. Καθημερινά θα ανακαλύπτεις γύρω σου χιλιάδες κακοσυντηρημένα αυτοκίνητα, άλλα τρακαρισμένα και επισκευασμένα και άλλα… με γυρισμένα χιλιόμετρα έτοιμα να πουληθούν με την ταμπέλα της “ΕΥΚΑΙΡΙΑΣ”.\nΑυτοκίνητα leasing ή εισαγωγής που δεν έχεις ιδέα από που και πως ήρθανε στη χώρα, βιβλία service που ως δια μαγείας εξαφανίστηκαν και δίπλα τους, συνήθως, ένας πολύ κουλ ιδιοκτήτης ή ένας καλογυαλισμένος πωλητής που σου λέει:\n“Το αυτοκίνητο είναι χαρτί”\nΜετά από πολλές συζητήσεις με ανθρώπους που είχαν τρομακτικές εμπειρίες αλλά και από τη δική μας πείρα στο μικρόκοσμο των “μικρών αγγελιών”, καταλήξαμε στα 10 βήματα που θα σε οδηγήσουν στην πιο σοφή αγορά αυτοκινήτου που έχεις κάνει ποτέ!\nΤι να προσέξεις λοιπόν; Δες παρακάτω!\n1. Προσδιόρισε τις ανάγκες σου\nΠοια θα είναι η χρήση του νέου σου αυτοκινήτου; Κυκλοφορείς καθημερινά στο κέντρο της πόλης και θέλεις οικονομία και εύκολο πάρκινγκ; Πόσα ταξίδια κάνεις το χρόνο και συνήθως πόσα άτομα μεταφέρεις μαζί σου; Σου αρέσει η ταχύτητα και ψάχνεις για κάποιο αυτοκίνητο με μεγάλο “δείκτη” fun-to-drive;\nΠοιος ξέρει, μπορεί απλώς να θέλεις να αγοράσεις ένα αυτοκίνητο diesel, λόγω της μεγαλύτερης οικονομίας καυσίμου και -κακά τα ψέματα- επειδή είναι και λίγο της μόδας! Αλήθεια όμως, ξέρεις πραγματικά γιατί θέλεις πετρέλαιο;\nΑν κάνεις πολλά ταξίδια και διανύεις σε ετήσια βάση πάνω από 20.000 χιλιόμετρα τότε ναι, ένα diesel αυτοκίνητο θα σε βολέψει πολύ, διαφορετικά η απόσβεση του έξτρα κόστους αγοράς του -διότι είναι και πιο ακριβά- θα αργήσει και τελικά ίσως να μην αξίζει.\nΌποια και να είναι η καθημερινότητά σου στο δρόμο, αυτό που πρέπει να κάνεις πρώτα από όλα είναι η ιεράρχηση των αναγκών σου. Μόνο έτσι θα μπορέσεις να κατανοήσεις πως πρέπει να είναι το επόμενό σου αυτοκίνητο και μόνο έτσι θα το βρεις!\n2. Κάνε τη δική σου έρευνα!\nΌπως δεν θα πήγαινες για πρώτο ραντεβού σε ένα εστιατόριο που δεν έχεις ακούσει τίποτα γι’αυτό, το ίδιο θα έπρεπε να κάνεις και πριν αγοράσεις ένα αυτοκίνητο. Πριν καταλήξεις σε κάποιο αυτοκίνητο ζήτα τη συμβουλή των ειδικών, διάβασε στα fora για προσωπικές εμπειρίες άλλων ιδιοκτητών και μάθε την άποψη των δημοσιογράφων μετά από δοκιμές και συγκριτικά.\nΤο ίντερνετ είναι γεμάτο από πληροφορίες, οπότε “μπες” online και αφιέρωσε λίγο χρόνο για να μάθεις περισσότερα για αυτό που σε ενδιαφέρει. Δεν θα το μετανιώσεις!\nΣυμβουλή: Δες video reviews για το αυτοκίνητο που σε ενδιαφέρει. Ψάξε στο Google για αυτό που πραγματικά σε προβληματίζει, όπως για παράδειγμα τη φράση: “πόσο άνετο είναι ένα station wagon για μια 3-μελή οικογένεια;” ή “Ποια είναι τα πιο άνετα coupe για ψηλούς οδηγούς” και θα βρεις απαντήσεις και προτάσεις που θα σε βοηθήσουν πραγματικά!”\n3. Καθόρισε το budget σου\nΟ υπολογισμός του budget είναι πολύ σημαντικός. Ρώτα τον εαυτό σου ποιο είναι το ρεαλιστικό κόστος που μπορείς να “αντέξεις” και στη συνέχεια ξεκίνα την έρευνα για το κατάλληλο αυτοκίνητο. Αν αγοράσεις με δόσεις, υπολόγισε:\nΑν δεν τα σκεφτείς αυτά εκ των προτέρων, το πιο πιθανό είναι να βρεθείς προ εκπλήξεως και τελικά να βγεις off budget!\n4. Κάνε τον πρώτο έλεγχο μόνος σου!\nΚαλό θα ήταν πριν αναθέσεις σε κάποιον έμπειρο μηχανικό να ελέγξει το μεταχειρισμένο που βρήκες, να αποκτήσεις πρώτα τη δική σου άποψη κάνοντας ένα μίνι έλεγχο.\nΧρώμα: Πάρε το χρόνο σου και παρατήρησε το αυτοκίνητο από μακριά. Μήπως η πόρτα ή τα φτερά έχουν ελαφρώς διαφορετικό χρώμα; Αν ναι, τότε το αυτοκίνητο έχει ξαναβαφτεί και πρέπει να μάθεις το λόγο.\nΕλαστικά: Τα λάστιχα θα πρέπει να έχουν “φρέσκια” γόμα και βαθιές αυλακώσεις, όχι “ραγάδες”, σκισίματα και άλλες φθορές. Ένας καλός τρόπος για να βγάλεις ένα γρήγορο συμπέρασμα για τα ελαστικά είναι να ελέγξεις την ημερομηνία κατασκευής τους. Αν είναι πάνω από τριετίας, υπολόγισε το κόστος αντικατάστασής τους.\nΗλεκτρονικές λειτουργίες: Μπες μέσα στο αυτοκίνητο, βάλτο μπροστά και άρχισε να πειράζεις όλους τους διακόπτες που ενεργοποιούν τις ηλεκτρονικές λειτουργίες. Βεβαιώσου ότι το A/C δουλεύει κανονικά και αθόρυβα, έλεγξε τα φώτα σε όλες τις “σκάλες”, ενεργοποίησε τα φλας και τα αλάρμ, δυνάμωσε το ηχοσύστημα στο φουλ! Αν το αυτοκίνητο διαθέτει έξτρα, όπως θερμαινόμενα καθίσματα για παράδειγμα, ενεργοποίησέ τα και ας είναι και καλοκαίρι!\nΚαθίσματα: Τα καθίσματα πρέπει να ρυθμίζονται απροβλημάτιστα και αν το αυτοκίνητο είναι 3-πορτο να «διπλώνουν» εύκολα για γρήγορη πρόσβαση στο πίσω μέρος του αυτοκινήτου. Αν οι ταπετσαρίες είναι βρόμικες θα χρειαστεί ένας καλός βιολογικός καθαρισμός μιας και μαζεύουν πάνω τους μικρόβια τα οποία εκτός από ότι είναι ανθυγιεινά, προκαλούν και έντονη δυσοσμία.\nΤα πράγματα που μπορείς να ελέγξεις μόνος σου σε έναν κινητήρα (χωρίς ειδικό εξοπλισμό) είναι λίγα. Παρ’όλα αυτά καλό θα ήταν να ελέγξεις τη στάθμη του λαδιού (πρέπει το λάδι να βρίσκεται κοντά στην ένδειξη max. του δείκτη λαδιού – το χρώμα μην σε απασχολεί, αν είναι μαύρο σημαίνει ότι το λάδι κάνει καλά τη “δουλειά” του), να ελέγξεις τα κομμάτια του κινητήρα στα σημεία που ενώνονται μεταξύ τους για τυχόν διαρροές και να σιγουρευτείς ότι δεν υπάρχουν κομμένα κολάρα ή άλλα φθαρμένα εξαρτήματα. Σημαντικές πληροφορίες για την κατάσταση του κινητήρα θα μάθεις και από το test drive!\n5. Ζήτησε το βιβλίο service και ενημερώσου για τη συντήρηση\nΤο βιβλίο service είναι η απόδειξη ότι ένα αυτοκίνητο έχει συντηρηθεί σωστά (ή και λάθος) και μπορεί να σου δώσει πολλά και ενδιαφέρονται στοιχεία. Κάθε πόσα χιλιόμετρα “έκανε” αλλαγή λαδιών; Δίσκο-πλατό έχει αλλάξει και αν ναι πότε; Γιατί έχει αλλάξει αντλία νερού πριν τις 100.000χλμ;\nΑυτά είναι μόνο μερικά από τα ερωτήματα που πρέπει να απαντηθούν! Έτσι μπορείς να εκτιμήσεις καλύτερα την αξία του αυτοκινήτου που ενδιαφέρεσαι να αγοράσεις, μπορείς να επιβεβαιώσεις, κατά κάποιο τρόπο, ότι τα χιλιόμετρα που αναγράφονται στο κοντέρ είναι πραγματικά και τέλος, μπορείς να υπολογίσεις τι έξοδα ενδέχεται να προκύψουν μετά την αγορά του.\nΕίμαι σίγουρος πως δεν θα ήθελες να αγοράσεις ένα αυτοκίνητο και ξαφνικά να μπεις σε έξοδα επειδή -χωρίς να το ξέρεις- ήταν η ώρα για αλλαγή καδένας χρονισμού, γι’αυτό αφιέρωσε λίγο χρόνο (όχι πάνω από 5 λεπτά) για να διαβάσεις με συγκέντρωση το βιβλίο service!\n6. Έλεγχος από ειδικό\nΗ αγορά ενός μεταχειρισμένου αυτοκινήτου χωρίς να έχει προηγηθεί τεχνικός έλεγχος, μπορεί και να είναι “η μητέρα” όλων των λαθών. Πολλά αυτοκίνητα εκεί έξω πωλούνται με την μορφή της “ευκαιρίας”, οπότε για να καταλάβεις αν τα λεγόμενα του τάδε ιδιοκτήτη/εμπόρου συμβαδίζουν με την πραγματικότητα, πρέπει πρώτα να το “περάσεις” από το “μικροσκόπιο”.\nΤο αυτοκίνητο είναι μια μεγάλη επένδυση που θα κάνεις στη ζωή σου γι’αυτό και ο τεχνικός έλεγχος επιβάλλεται, πολύ απλά για να διαπιστωθεί με ακρίβεια η κατάστασή του. Λίγοι είναι αυτοί θα σου πουν την αλήθεια ως έχει αλλά και πάλι, μην το ρισκάρεις, έλεγξέ το με κάποιον ειδικό! Είναι μαθηματικά βέβαιο, πως ένας επαγγελματίας θα βρει αυτό, που το άπειρο μάτι θα αγνοήσει.\n7. Μείνε μακριά από τη σκουριά\nΑν κοιτάξεις κάτω από το αυτοκίνητο και δεις σκουριασμένα μέρη, τότε καλύτερα να βρεις κάποιο άλλο. Η σκουριά καταστρέφει τις λαμαρίνες, τα μηχανικά μέρη, τα παρελκόμενα των αναρτήσεων ακόμα και τον “εγκέφαλο” του αυτοκινήτου.\nΚάνε τη χάρη στον εαυτό σου και έλεγξε το αυτοκίνητο για σκουριά, ιδιαίτερα αν ψάχνεις για κάποιο παλιό μοντέλο, και φυσικά αν ζεις σε νησί ή σε παγωμένες περιοχές όπου το χειμώνα οι δρόμοι είναι γεμάτοι αλάτι. Η σκουριά στο αυτοκίνητο μπορεί να σε βάλει σε πολύ μεγάλα έξοδα!\n8. Κάνε το σωστό test drive!\nΚαλός ο τεχνικός έλεγχος και το βιβλίο service, αλλά αν δεν οδηγήσεις το αυτοκίνητο σε πραγματικές συνθήκες δεν θα καταλάβεις αν πραγματικά σου ταιριάζει.\nΚαταρχάς βολεύεσαι στο κάθισμα; Η θέση οδήγησης είναι η σωστή; Έχεις καλή ορατότητα; Πόσο καίει πραγματικά; Η επιδόσεις του κινητήρα είναι επαρκείς για μια προσπέραση; Τα ψώνια της εβδομάδας χωράνε στο πορτ-μπαγκάζ;\nΕμείς πιστεύουμε ότι η αγορά ενός αυτοκινήτου δεν πρέπει να γίνεται με τη θηλιά στο λαιμό. Θέλουμε να ζήσεις μαζί του, να το δοκιμάσεις χωρίς κανένα άγχος ή πίεση.\n9. Συγκράτησε τον ενθουσιασμό σου!\nΜπορεί να ακούγεται λίγο περίεργο, αλλά το να ερωτευτείς ένα αυτοκίνητο πριν καν το αγοράσεις μπορεί να οδηγήσει στην “τύφλωση” και ως εκ τούτου σε μια λανθασμένη επιλογή που στο μέλλον θα μετανιώνεις.\nΣυμβουλή : Μην κολλάς στις “αγαπημένες μάρκες”. Οι καιροί αλλάζουν και μαζί τους και οι κατασκευαστές. Τα standards που σήμερα έχουμε δεδομένα μεταβάλλονται συνεχώς, τα εργοστάσια αλλάζουν τοποθεσίες, οι μηχανικοί συνταξιοδοτούνται και νέοι CEOs μπαίνουν στο παιχνίδι καθημερινά, ο κάθε ένας με το δικό του όραμα.\n10. Διεύρυνε τις εναλλακτικές σου\nΚαλό θα ήταν να μην εστιάζεις την προσοχή σου στην εύρεση ενός συγκεκριμένου αυτοκινήτου. Προσπάθησε να διευρύνεις τις επιλογές σου και να οδηγήσεις όσα περισσότερα αυτοκίνητα μπορείς! Θα δεις ότι θα σε χαροποιήσει ιδιαίτερα να “απορροφάς” την οδηγική εμπειρία που έχει να προσφέρει το κάθε ένα και στο τέλος, είναι σίγουρο ότι θα πάρεις μια πολύ πιο ξεκάθαρη απόφαση! Αρκεί να έχεις υπομονή… το “κλειδί” δηλαδή, στην επιτυχημένη αγορά ενός μεταχειρισμένου αυτοκινήτου!\nΑν παρ’ όλα αυτά δε βρίσκεις να αγοράσεις ένα πραγματικά καλό αυτοκίνητο ή απλά αγχώνεσαι με τα τόσα “πρόσεχε” και “μην” που διάβασες πιο πάνω, απλά πες μας τι ψάχνεις και εμείς θα σου βρούμε το επόμενό σου αυτοκίνητο, έτσι όπως το ονειρεύεσαι.\nΕίμαστε ΕΔΩ για εσάς για να σας βοηθήσουμε να αγόρασετε το αυτοκίνητο των ονείρων σας.


Πλατανιάς και Κέρκυρα είχαν από ένα καλό ημίχρονο με τους Φαίακες να κρατούν όμως το μηδέν στο τέλος χάρις σε τουλάχιστον τρεις μεγάλες επεμβάσεις του κίπερ Γιαννακόπουλου\nΤο τελικό 0-0 σαφώς και δεν ήταν καλό για τον γηπεδούχο Πλατανιά που ακόμα δεν έχει νίκη στην Λίγκα.\nΠλατανιάς 4-3-3 με Κοκκαλά κίπερ, Βάντερσον, Καρυπίδη, Στάθη και Πλιάτσικα πίσω, Πριντέτα και Ντεβέσα άξονα και Στανισάβλιεβιτς επιτελικός και τριάδα με Κοροβέση, Ενσικουλού και Μπούτνικ στην επίθεση.\nΗ Κέρκυρα με Γιαννακόπουλο κίπερ, Γκόμες, Γρομητσάρη, Ιωάννου και Σοϊλέδη σε άμυνα, Σιόντη και Μπαλάφα στο κέντρο και Σπίνουλα, Βιερά και Επστάιν οι τρεις πίσω από τον στράικερ Παμλίδη.\nΣτο α’ μέρος η Κέρκυρα ήταν πιο κινητική και απειλητική επιθετικά σε σχέση με τον αντίπαλό της και ας έβαλε γκολ που ορθώς ακυρώθηκε ως οφσάιντ στο 18′. Ήταν γκολ με κεφαλιά του Μπούτνικ που δεν μέτρησε. Η Κέρκυρα είχε μεγάλο τετ α τετ με τον Επστάιν στο 28′ που έβγαλε ο Κοκαλάς ενώ αμέσως μετά ο πορτιέρε των Χανιωτών έβγαλε και κακό διώξιμο προς τα πίσω του Πλιάτσικα.\nΟι Φαίακες είχαν και φάση στο 38′ με τον Ντουάλα που από εξαιρετική θέση έκανε… τσαφ και δεν μπόρεσε να σουτάρει για να σκοράρει. Εν τέλει το α’ μέρος έκλεισε στο 0-0.\nΣτην επανάληψη τα δεδομένα άλλαξαν και ο Πλατανιάς πήρε για τα καλά το πάνω χέρι σε φάσεις. Στο 47′ ο Ντεβέσα είχε ένα καλό και τεχνικό σουτ λίγο έξω. Στο 63′ ο Ισπανός είχε μία ακόμα φάση με τον Σιόντη να κόβει καίρια την μπάλα και ενώ πήγαινε στα δίχτυα και με τον Γιαννακόπουλο εξουδετερωμένο. Στο 79′ ο Γιαννακόπουλος είχε μεγάλη απόκρουση σε κεφαλιά του Μπούτνικ. Η Κέρκυρα είχε πολύ καλή στιγμή με τον Γκόμες αφύλαχτο να κάνει σουτ λίγο άουτ.


ΠΑΟΚ-Ομόνοια: Όλα όσα τους «ενώνουν» (pics) | Gazzetta\nΗ περίπτωση του Σπύρου Μαραγκού είναι κάπως διαφορετική από τις υπόλοιπες επτά. Κι αυτό γιατί μέσα σ’ ένα χρόνο έκανε το δρομολόγιο «ΠΑΟΚ-Ομόνοια-ΠΑΟΚ»! Ένα από τα καλύτερα χαφ που πέρασαν από τα ελληνικά γήπεδα, με πολυσύνθετο ρόλο και ικανότητα στο σκοράρισμα, πήγε στην Τούμπα μετά από το επτάμιση χρόνια καριέρας με το «τριφύλλι», όχι της Ομόνοιας αλλά του Παναθηναϊκού (270 συμ., 23 γκολ), έπαιξε από το χειμώνα του 1997 μέχρι το καλοκαίρι του 1998 με την «ασπρόμαυρη» φανέλα πριν κάνει ένα πέρασμα από το κυπριακό ποδόσφαιρο, την σεζόν 1998-99. Στη Λευκωσία δεν βρήκε αυτό που ήθελε και το επόμενο καλοκαίρι επέστρεψε στη Θεσσαλονίκη, όπου τότε διέμενε η οικογένεια του. Επαιξε μια γεμάτη σεζόν (1999-00) με 32 συμ. και 4 γκολ, αλλά ο ερχομός του Μπάγεβιτς τον έβγαλε στην πόρτα της εξόδου, με την Κύπρο και τον ΑΠΟΕΛ να είναι η τελευταία ομάδα της καριέρας τους.\nΟ σημερινός διευθυντής του ποδοσφαιρικού τμήματος του ΠΑΟΚ, Χρήστος Καρυπίδης, φόρεσε τις φανέλες και των δύο ομάδων. Αρχικά την «ασπρόμαυρη» από το 2001 μέχρι το 2006 όταν και πήρε μεταγραφή στη Χαρτς. Από την Σκοτία βρέθηκε στην Κύπρο και στην Ομόνοια με την οποία αγωνίστηκε για μια τριετία (2009-2019) πριν συνεχίσει σ’ άλλες δύο ομάδες του κυπριακού ποδοσφαίρου, τον ΑΠΟΕΛ και τον Απόλλωνα Λεμεσού. Μαζί με τον Σπύρο Μαραγκό είναι οι δύο ποδοσφαιριστές που έχουν παίξει σε ΠΑΟΚ, Ομόνοια και ΑΠΟΕΛ.


Νέος έρωτας για την Charlize Theron! - Tlife.gr\n10.10.2010 | 15:06\nΝέος έρωτας για την Charlize Theron!\nΜπορεί να πέρασε μια περίοδο μοναξίας μετά τον χωρισμό της με τον πρώην σύντροφό της Stuart Townsend, όπως όλα δείχνουν όμως η Charlize Theron είναι και πάλι ερωτευμένη.\nΠριν από λίγους μήνες κάποιοι την ήθελαν να είναι ζευγάρι με τον διάσημο ηθοποιό Sean Penn, ο οποίος είναι καλό της φίλος. Οι δύο βραβευμένοι με Όσκαρ ηθοποιοί είναι φίλοι εδώ και χρόνια, αλλά τον τελευταίο καιρό όπως υποστηρίζουν κάποιοι από το περιβάλλον τους, είχαν έρθει πιο κοντά.\nΩστόσο, τα νέα στοιχεία έρχονται να διαψεύσουν τις φήμες καθώς η ξανθιά καλλονή φαίνεται πως είναι τρελά ερωτευμένη με έναν αγρότη. Ο λόγος για τον 45χρονο Eric Thal, που δηλώνει ηθοποιός-αγρότης και διαθέται μια μοναδική φάρμα στη Νέα Υόρκη.\nΦίλος του Eric Thal σχολίασε μάλιστα πως οι δυο τους ταιριάζουν πολύ. “Έχουν πολλά κοινά. Αυτός είναι αγρότης που καλλιεργεί μόνος του λαχανικά, και η Charlize μεγάλωσε σε φάρμα στη Νότιο Αφρική. Και στους δύο αρέσει να δραπετεύουν από το Χόλιγουντ και να πηγαίνουν στη φάρμα του, στη Νέα Υόρκη”.\nΜε τον πρώην σύντροφό της Stuart Townsend!


Άνοιγμα καταστημάτων: Τι ισχύει\nΠότε δεν ισχύει ο χρονικός περιορισμός – Άνοιγμα καταστημάτων στις κόκκινες περιοχές – Τι μήνυμα στέλνουμε\nΑνοίγει η αγορά από σήμερα, 18/1 με τα καταστήματα να λειτουργούν κανονικά για το κοινό, βέβαια τα μέτρα θα είναι συγκεκριμένα ώστε να αποφευχθεί μία νέα έξαρση του κορονοιού. Σημειώνεται πως τα καταστήματα λειτουργούν ύστερα από 10 εβδομάδες και οι εργαζόμενοι που επανέρχονται είναι σχεδόν 140.000.\nΤο άνοιγμα των καταστημάτων θα γίνει είτε κανονικά, είτε με τη μέθοδο click away (παράδοση εντός). Συγκεκριμένα, οι επιχειρήσεις που θα λειτουργήσουν ΜΟΝΟ με αυτή τη μέθοδο, είναι οι εξής:\nΜε ραντεβού και έχοντας στείλει το μήνυμα «2»\nΟι πελάτες θα προσέρχονται MONO κατόπιν ραντεβού, μέσω τηλεφώνου ή ηλεκτρονικών μέσων (e-mail, SMS). Φυσικά, θα απαιτείται και σε αυτή την περίπτωση η αποστολή του SMS με τον κωδικό «2».\nΠου δεν ισχύει ο χρονικός περιορισμός\nΝα τονιστεί πως στις επιχειρήσεις που θα λειτουργούν με ραντεβού, ΔΕΝ ισχύει ο χρονικός περιορισμός των 2 ωρών, όπως έχει τονίσει και ο υφυπουργός Ανάπτυξης, Αδωνις Γεωργιάδης.\nΟσον αφορά τις περιοχές υψηλού κινδύνου, τα πράγματα θα είναι διαφορετικά. Τα καταστήματα για το λιανεμπόριο θα ανοίξουν, ωστόσο όλα θα λειτουργούν με την μέθοδο click away.\nΣε αυτές τις περιοχές ΔΕΝ θα λειτουργήσουν:\nΜετακίνηση από νομό σε νομό – Τι ισχύει από Δευτέρα (18/1)\nΜανώλης Δερμιτζάκης: Άνοιγμα της εστίασης σε τρεις βδομάδες\nCLICK AWAY ΑΝΟΙΓΜΑ ΚΑΤΑΣΤΗΜΑΤΩΝ ΕΠΙΚΑΙΡΟΤΗΤΑ κομμωτήρια ΛΙΑΝΕΜΠΟΡΙΟ ΜΑΓΑΖΙΑ


H αλήθεια για τον Γαλιλαίο και την Ιερά Εξέταση - ΑΒΑΛΟΝ ΤΩΝ ΤΕΧΝΩΝ\nΚεντρικήΠΟΛΙΤΙΣΜΟΣH αλήθεια για τον Γαλιλαίο και την Ιερά Εξέταση\nΚλείνουν σήμερα 13 Φεβρουαρίου 2020, 387 χρόνια από την κατάθεση του Γαλιλαίου μπροστά στην Ιερά Εξέταση. Αυτό το επεισόδιο τον έκανε ήρωα της Επιστήμης και ανακηρύχθηκε “θύμα” της Καθολικής Εκκλησίας που δεν ανεχόταν την άποψη του. Ήταν όμως έτσι;\nΕμείς αναδημοσιευουμε ένα κείμενο που αποδεικνύει τον πραγματικό λόγο για τον οποίο απορρίφθηκε η επιστημονική άποψη> Κείμενο που κάνει αναφορά και στην άποψη του συγγραφέα επιστημονικής φαντασίας Άρθουρ Καίστλερ για το θέμα.\n“ Τελειώνοντας, να κάνουμε και μία σύντομη αναφορά στην περίπτωση του Γαλιλαίου Γαλιλέι. Η Καθολική Εκκλησία υποστήριζε την Αριστοτελική-Πτολεμαϊκή γεωκεντρική θεωρία για την κίνηση των ουρανίων σωμάτων, ενώ αντίθετα ο Γαλιλαίος πίστευε στην Κοπερνική ηλιοκεντρική θεωρία. Η Ιερά εξέταση λοιπόν δεν κάλεσε τον Γαλιλαίο για να τον καταδικάσει, αλλά του ζήτησε να αποδείξει την θεωρία του, και αν το έκανε, τότε και η εκκλησία θα την δεχόταν. Αυτό που έγινε, και αποσιωπήθηκε για πολλά χρόνια, είναι ότι ο Γαλιλαίος δεν μπόρεσε να δώσει ατράνταχτες επιστημονικές αποδείξεις.\nΣήμερα, αυτό το γνωρίζουν όλοι οι επιστήμονες. Εδώ δεν είναι το κατάλληλο μέρος για να παρουσιάσουμε αναλυτικά όλη την επιχειρηματολογία, υπάρχει η σχετική βιβλιογραφία γι’αυτό το θέμα, αλλά νομίζω ότι αρκεί να διαβάσουμε αυτά που γράφει για τον Γαλιλαίο ο γνωστός σε όλους συγγραφέας Άρθουρ Καίστλερ, εβραϊκής καταγωγής και άρα καθόλου φιλικά κείμενος προς την Καθολική Εκκλησία: ‹‹Δεν υπάρχει αμφιβολία ότι η θεωρία των παλιρροιών του Γαλιλαίου βασίστηκε σε (μια) ασυνείδητη εξαπάτηση. Αλλά….δεν υπάρχει αμφιβολία ότι το επιχείρημα των ηλιακών κηλίδων ήταν μια σκόπιμη προσπάθεια για σύγχυση και παραπλάνηση….(Όπως) έχουμε δει, οι ακαδημαϊκοί είναι πάντα ευπαθείς σε μανίες και εμμονές και τείνουν να παραποιούν λεπτομέρειες. Αλλά απατεώνες όπως ο Γαλιλαίος σπανίζουν στα χρονικά της επιστήμης…›› (Arthur Koestler, The Sleepwalkers, New York, 1959). Θέλετε να μάθετε την ποινή που επέβαλε στον Γαλιλαίο το δικαστήριο της Ιεράς εξέτασης; Πέντε μήνες κράτηση…στον πύργο του μεγάλου δούκα της Τοσκάνης Φρανσέσκο Νικολίνι και την απαγγελία κάποιων θρησκευτικών ψαλμών.\nΤελικά έγινε «συμβιβασμός», και τους ψαλμούς τους απάγγειλε…η κόρη του Mαρία Σελέστε. Λίγο αργότερα, επειδή ο Γαλιλαίος παράκουσε την εντολή των αρχών να μην προπαγανδίζει τις αναπόδεικτες θεωρίες του σε άλλα άτομα, αναγκάστηκαν να τον απομονώσουν στην βίλα του, (που ονομαζόταν ‹‹Το Κόσμημα››) στην οποία έζησε με όλες τις ανέσεις. Άλλο μεγάλο ψέμα, είναι η φημισμένη φράση που υποτίθεται ότι είπε ο Γαλιλαίος μετά την καταδίκη του: «Και όμως κινείται». Αυτή την φράση δεν την είπε ο Γαλιλαίος , αλλά εφευρέθηκε από τον συγγραφέα Giuseppe Baretti, που κατασκεύασε το γεγονός για να κάνει αντικαθολική προπαγάνδα στο βρετανικό κοινό, σε μία ανθολογία που δημοσιεύθηκε στο Λονδίνο το 1757“.\nAναδημοσίευση από τον Θεόδοτο


Σημάδια που δείχνουν ότι το παιδί σας μπορεί να έχει προβλήματα όρασης - Mothersblog.gr\n31 Δεκ 2018\tΥΓΕΙΑ\nΓνωρίζετε ότι τα περισσότερα παιδιά που έχουν προβλήματα όρασης δεν το καταλαβαίνουν καν;\nΕίναι αλήθεια ότι τα παιδιά που γεννιούνται με κάποιου είδους οπτική ανεπάρκεια ή που έχουν αναπτύξει κάποια ενώ είναι ακόμα πολύ μικρά πιθανότατα δεν θα διαμαρτύρονται επειδή δεν έχουν καμία ανάμνηση ότι είχαν δει ποτέ καλά.\nΑυτό καθιστά ακόμη πιο σημαντικό για τους γονείς να δίνουν προσοχή, να είναι σε θέση να ανιχνεύσουν ορισμένα σημάδια που θα μπορούσαν να υποδηλώνουν ένα πρόβλημα όρασης. Εδώ είναι μερικά από αυτά:\nΤι πρέπει να κάνετε εάν υποψιάζεστε ότι το παιδί έχει πρόβλημα όρασης\nΕάν υποψιάζεστε ότι το παιδί σας μπορεί να έχει οποιουδήποτε είδους οπτική ανεπάρκεια προγραμματίστε άμεσα ένα ραντεβού με τον οφθαλμίατρο. Αλλά και αν ακόμα όλα πάνε καλά, βάλτε στο πρόγραμμα του παιδιού μια επίσκεψη στον γιατρό στο πλαίσιο ενός τακτικού γενικού check up της υγείας και της ανάπτυξής του.\nΠΑΙΔΙΑ ΚΑΙ ΠΡΟΒΛΗΜΑΤΑ ΟΡΑΣΗΣ


Έντονες αντιδράσεις έχει προκαλέσει στον πολιτικό κόσμο της χώρας μια φράση που χρησιμοποίησε ο Αλέξης Τσίπρας εχθές στην Κεντρική Επιτροπή του ΣΥΡΙΖΑ σχολιάζοντας το κείμενο απολογισμού του κόμματός του. Στην ομιλία του ο πρώην πρωθυπουργός υπογράμμισε ότι η συζήτηση για τα πεπραγμένα της κυβερνητικής θητείας του κόμματος πρέπει να κοιτάει και προς την «δεύτερη φορά Αριστερά», υποστηρίζοντας ότι ο ΣΥΡΙΖΑ καλείται να απαντήσει στο εξής κρίσιμο ερώτημα: Πώς θα καταφέρει «τη δεύτερη φορά η Αριστερά, κερδίζοντας τις εκλογές» να αναλάβει την ευθύνη και τον έλεγχο όχι μόνο των κυβερνητικών θέσεων, αλλά και κρίσιμων αρμών της εξουσίας.\nΗ φράση αυτή του Αλέξη Τσίπρα προκάλεσε την αντίδραση του ΚΙΝΑΛ, που εξέδωσε σχετική ανακοίνωση, ενώ και ο Άδωνις Γεωργιάδης τοποθετήθηκε για τον έλεγχο των αρμών της εξουσίας σε σημερινή του συνέντευξη στο OPEN.\nΚΙΝΑΛ: Απόπνοια ακροδεξιών πρακτικών\nΣτη δήλωση Τσίπρα αναφέρθηκε σήμερα και ο Άδωνις Γεωργιάδης, μιλώντας στον σταθμό OPEN.\nΣε ερώτηση δημοσιογράφου σχετικά με την άποψη του υπουργού για την χθεσινή ομιλία του κ. Τσίπρα στην ΚΠΕ του ΣΥΡΙΖΑ ο κ. Γεωργίαδης είπε: «'Ακουσα χθες την ομιλία του κ. Τσίπρα που είπε ότι «η δεύτερη φορά αριστερά», όταν έλθει, θα αποκτήσει πρόσβαση και έλεγχο σε όλους τους αρμούς της εξουσίας. Αυτό που περιέγραψε ο κ. Τσίπρας είναι χούντα. Είπε δηλαδή ότι αν κυβερνήσει δεύτερη φορά, πρέπει να ελέγξει τη Δικαιοσύνη, τις ανεξάρτητες αρχές, όλους τους άλλους θεσμούς. Ο κ. Τσίπρας δεν έχει καταλάβει ότι η κοινοβουλευτική δημοκρατία εδράζεται στη διάκριση των εξουσιών.


Alice Cooper. Μια βαθιά εξομολόγηση για την πίστη του στον Ιησού Χριστό\nΑρχική σελίδαΔΙΑΦΟΡΑAlice Cooper. Μια βαθιά εξομολόγηση για την πίστη του στον Ιησού Χριστό\nΕυλογία 10:30 μ.μ.\n«Ήμουν ένας απόλυτα λειτουργικός αλκοολικός – πιθανότατα ο πιο λειτουργικός που έχει υπάρξει ποτέ. Δεν έχανα παράσταση. Ποτέ δεν σκόνταψα. Ποτέ δεν\nμπέρδεψα τις λέξεις. Δηλαδή, ήμουν ο Ντην Μάρτιν του ροκ-εντ-ρολ» είπε στην συνέντευξή του στο KNAC.COM.\n«Το δηλώνει έξω από τα δόντια, φωναχτά» είπε ο Κούπερ στην KNAC.COM. «Πιστεύω πως το άλμπουμ [του Μανσον] «Αντίχριστος Σούπερ Σταρ» ήταν μια απευθείας βολή προς το πρόσωπό μου. Δεν ξεκίνησα εγώ τις βολές σε όλο αυτό το πράγμα – στην αντιχριστιανική του στάση… εγώ είχα το στυλ: ‘Ε! Εγώ είμαι Χριστιανός, και δεν θα αποκηρύξω αυτό που\nπιστεύω.’ Μπορώ να είμαι αστέρας του ροκ-εντ-ρολ, Χριστιανός και Άλις Κούπερ».\n«Ήμουν αρκετά πεπεισμένος όλη μου τη ζωή, πως μόνο ένας Θεός υπάρχει, και πως υπήρχε ο Ιησούς Χριστός και υπήρχε και ο Διάβολος», είπε στο KNAC.com. «Δεν μπορούσες να πιστεύεις στον Θεό χωρίς να πιστεύεις στον Διάβολο. Πάντα λέω στα συγκροτήματα πως το πιο επικίνδυνο πράγμα που μπορείς να κάνεις, είναι να πιστεύεις απλώς στην έννοια «Διάβολος» ή την έννοια «Θεός», διότι έτσι δεν τους δίνεις την πρέπουσα βαρύτητα. Όταν πιστεύεις στον Θεό, πρέπει να πιστεύεις στον παντοδύναμο Θεό. Δεν είναι απλώς ο Θεός – είναι ο παντοδύναμος Θεός και έχει πλήρη έλεγχο πάνω στις ζωές όλων. Ο Διάβολος από την άλλη είναι μια μάρκα ένα πραγματικό πρόσωπο που προσπαθεί επίμονα να καταστρέψει την ζωή σου. Αν πιστεύεις πως αυτό είναι μυθολογία, τότε είσαι ένας τέλειος στόχος, διότι πρέπει να ξέρεις πως αυτό ακριβώς θέλει ο Σατανάς: να είναι ένας μύθος. Όμως δεν είναι\nμύθος – γι’ αυτό είμαι απόλυτα πεπεισμένος. Περισσότερο από κάθε τι στον κόσμο, είμαι πεπεισμένος γι’ αυτό.»\nΑπ. …και στο να γίνω Χριστιανός; Σίγουρα δεν πρόκειται να το αρνηθώ αυτό. Μπορεί να είμαι ένας… και δεν είμαι αυτό που λένε σαρκικός Χριστιανός… δηλαδή, πιστεύω εντελώς την κάθε λέξη της Αγίας Γραφής. Αλλά έτσι όπως την ξέρω εγώ, δεν\nσημαίνει πως πρέπει να ζω μέσα σε ένα καβούκι κάπου… Νομίζω πως αυτό σημαίνει πως ο τρόπος ζωής μου είναι κατά κάποιον τρόπο αυτό που πιστεύω – δηλαδή, ξέρεις, δεν πάω στα στριπτιζάδικα. Ζω με την σύζυγό μου, το λεξιλόγιο μου μπορεί να είναι διαφορετικά από τους άλλους αστέρες του ροκ, αλλά αυτό σίγουρα δεν έχει αλλάξει την αίσθηση του χιούμορ που έχω – δεν έχει αλλάξει την απόδοσή μου στο ροκ… έχει αλλάξει την άποψή μου, την άποψή μου στο επίπεδο πώς θεωρώ τον κόσμο ότι δεν είναι εντελώς σπίτι μου πια - ξέρεις, για να τον παρατηρώ περισσότερο και να τον σατιρίζω περισσότερο… Ξέρεις, όλα τα τραγούδια μου είναι ή κυνικά, ή σατιρικά ή κάτι άλλο, πάντως μέσα τους πάντα υπάρχει ένα μήνυμα, και δεν κρίνω τους ανθρώπους. Κοιτάω τους ανθρώπους, και σκέφτομαι «α, για φαντάσου»…. Αν με ρωτήσουν, τους λέω «κοιτάξτε, μπορώ να δώσω μια βοήθεια εδώ, αλλά δεν πρόκειται να πηδήξω μέσα στη ζωή σας και να επιδιώξω να σας βαράω στο κεφάλι με την Αγία Γραφή.» Αν με ρωτήσετε, θα σας πω τι πιστεύω… καταλαβαίνετε… οπότε, είμαι σαν ένα έργο που βρίσκεται σε εξέλιξη… αλλά δεν νομίζω πως… δεν είναι γραμμένο πουθενά μέσα στην Γραφή ότι δεν μπορώ να παίξω τον Μάκβεθ… δεν λέει πουθενά στην Γραφή ότι δεν μπορώ να παίζω ροκ-εντ-ρολ…\nΑπ. Όχι.. όχι… έχουν υπάρξει φορές όπου οι άνθρωποι σκέφτονται «ναι, ίσως να το πιστεύω, αλλά δεν πρόκειται να πω στον κόσμο ότι το πιστεύω, επειδή – ξέρεις – θα χαλάσει το ίματζ μου. Υπ’ όψιν, πως αν έρχεσαι να δεις την παράσταση, και αυτό που κάνω χαλάει το ίματζ… Εγώ πάντα πίστευα πως το καλύτερο στοιχείο του Άλις είναι η εξυπνάδα του. Ο Άλις ποτέ δεν χρειάστηκε να χρησιμοποιήσει την λέξη «γαμ…», ποτέ δεν υπήρχε υβρεολόγιο στην δική μου παράσταση – ποτέ! Ο Άλις ποτέ δεν χρειάστηκε να χρησιμοποιήσει την γύμνια, ο Αλις δεν χρειάστηκε ποτέ να γίνει «μπλε» (σημ:. από το κρύο,\nλόγω γύμνιας). Η παράστασή μου ήταν πάντα μια θεατρική παράσταση βαριετέ. Ήταν ανέκαθεν μια πολύ σκοτεινή και κωμική βαριετέ.\nΚαι δεν έγινε με θεραπεία. Έγινε επούλωση. Ειλικρινά πιστεύω πως ήταν θαύμα, διότι, ένας γιατρός θα σου πει πως – αν είσαι αλκοολικός - είναι σαν να έχεις φυματίωση: βγάζεις μια ακτινογραφία, και να το, μπροστά στα μάτια σου. Δεν φεύγει την επόμενη μέρα. Βγήκα από το νοσοκομείο. Τώρα μου βάζεις πενήντα ποτά μπροστά μου, κάτω από συνθήκες υψηλής έντασης, και ειλικρινά δεν πρόκειται να πιώ ούτε γουλιά από αυτά. Τώρα, αν με γνωρίζεις καλά, θα γνωρίζεις πως δεν έχω καθόλου θέληση… ποτέ δεν κατάφερνα να κάνω δίαιτα. Αν κάπνιζα, θα κάπνιζα οκτώ πακέτα την ημέρα. Μου αρέσει η τηλεόραση, έχω 27 τηλεοράσεις μέσα στο σπίτι. Πίνω 20 Κόκα-Κόλα λάϊτ την ημέρα… Είμαι εντελώς εθισμένο άτομο. Οπότε,\nδεν έχει τίποτε να κάνει με το να έχω αποφασίσει – έτσι ξαφνικά – «α, δεν πρόκειται εγώ να ξαναπιώ ποτέ». Έγινε θαύμα. Μέχρι και οι γιατροί είπαν «δεν ξέρω καν πώς να το εξηγήσω αυτό το φαινόμενο»… αλλά εγώ πιστεύω πως απλώς μου αφαιρέθηκε (ο αλκοολισμός)…. Ήταν ένα θαύμα…. Και δεν ήμουν Χριστιανός όταν έφυγε το αλκοόλ. Ήταν ένα δώρο. Διότι, πίστεψέ με, θα είχα ξανακυλήσει είκοσι φορές…


Χάλκινο μετάλλιο για την Ελλάδα στο Παγκόσμιο Πρωτάθλημα Ξιφασκίας με Αμαξίδιο\nΗ νίκη του ομαδικού της σπάθης θα παίξει καθοριστικό ρόλο για τους Ολυμπιακούς του 2024\n6/07/2021 - 12:49πμ\nΤο δεύτερο μετάλλιο σε Παγκόσμιο Πρωτάθλημα Ξιφασκίας με Αμαξίδιο, πανηγυρίζει η Ελλάδα! Έντεκα χρόνια μετά το χάλκινο στο Παρίσι, η ομάδα του Δημήτρη Κάζαγλη αποτελούμενη από τους Πάνο Τριανταφύλλου, Βασίλη Ντούνη και Γεράσιμο Πυλαρινό, βρέθηκε στην τρίτη θέση του βάθρου των νικητών, στη διοργάνωση που φιλοξενείται στην Βαρσοβία.\nΗ ελληνική ομάδα, στα προημιτελικά νίκησε 45-39 την Πολωνία, ωστόσο δεν κατάφερε να προκριθεί στον τελικό μετά την ήττα από το Νο-1 του ταμπλό, την ομάδα της Ουκρανίας με 45-33.\nΣτον αγώνα για το χάλκινο μετάλλιο, τα ελληνικά σπαθιά έκαμψαν την αντίσταση της Ιταλίας με 45-42 και κατέκτησαν την τρίτη θέση, που μπορεί να μην παίζει κανέναν ρόλο ενόψει Τόκιο 2020, ωστόσο θα παίξει καθοριστικό ρόλο για το Παρίσι 2024, οπότε και το ομαδικό της σπάθης θα ενσωματωθεί στο πρόγραμμα των Παραολυμπιακών Αγώνων.\nΟι Τριανταφύλλου και Ντούνης θα εκπροσωπήσουν την ελληνική ξιφασκία με αμαξίδιο στους Παραολυμπιακούς Αγώνες του Τόκιο. Οι δύο οπλομάχοι μας, θα ολοκληρώσουν την προετοιμασία τους για τη μεγάλη διοργάνωση συμμετέχοντας σε λίγα 24ωρα, στο Παγκόσμιο Κύπελλο που θα γίνει επίσης στην πρωτεύουσα της Πολωνίας.


Η επιλογή του Γκουαρντιόλα με Τσέλσι και ο Ολυμπιακός - Fosonline\nΗ επιλογή του Γκουαρντιόλα με Τσέλσι και ο Ολυμπιακός\nΔευτέρα, 31/05/2021 09:00\nΟ Πεπ Γκουαρντιόλα παρέταξε τη Μάντσεστερ Σίτι χωρίς Ρόντρι και Φερναντίνιο στον τελικό με την Τσέλσι, αλλά δεν ήταν η πρώτη φορά που το έκανε.\nΗ επιλογή του Πεπ Γκουαρντιόλα να παρατάξει τη Μάντσεστερ Σίτι στον τελικό του Champions League με την Τσέλσι χωρίς "εξάρι" και να δώσει αυτό τον ρόλο στον Γκουντογκάν σήκωσε μεγάλη κουβέντα. Φάνηκε παράξενο σε αρκετούς ότι ο Καταλανός παρέταξε την ομάδα του σε ένα τέτοιο ματς χωρίς να έχει ένα καθαρό "εξάρι" στο γήπεδο.\nΣυνήθως κατά τη διάρκεια της σεζόν έπαιζε με βασικό είτε τον Ρόντρι, είτε τον Φερναντίνιο. Ένας από τους δύο είχε θέση στην αρχική ενδεκάδα της Σίτι και γι' αυτό άνοιξε τόσο μεγάλη κουβέντα για την επιλογή του στον τελικό του "Ντραγκάο", τον οποίο τελικά δεν πήρε κιόλας.\nΠάντως αυτό το τρικ ο Πεπ Γκουαρντιόλα το έχει κάνει ακόμα μία φορά κατά τη διάρκεια της φετινής σεζόν. Δεν συνέβη για πρώτη φορά στο Πόρτο, αλλά για δεύτερο. Η πρώτη φορά που παρέταξε τη Μάντσεστερ Σίτι με αυτό το σχηματισμό ήταν στο ένα ματς με τον Ολυμπιακό.\nΣυγκεκριμένα στο 3-0 με τους Πειραιώτες στο "Έτιχαντ" ο Πεπ Γκουαρντιόλα είχε παρατάξει την ομάδα του με τον Γκουντογκάν να παίζει ως "εξάρι" και να έχει τον Φόντεν και τον Ντε Μπρόινε μπροστά του σε σχηματισμό 4-3-3. Στον τελικό με την Τσέλσι ο Καταλανός προπονητής είχε τον Γκουντογκάν "κόφτη" και μπροστά του τον Φόντεν και τον Σίλβα. Παρόμοιο σχήμα δηλαδή με αυτό που είχε παρατάξει κόντρα στον Ολυμπιακό. Και εκείνο το ματς στο Μάντσεστερ ήταν το μοναδικό που είχε κάνει κάτι τέτοιο ο Γκουαρντιόλα.


Το νέο άγχος για Αλμέιδα και η επιλογή του Πέκχαρτ | Contra.gr\nΤο νέο άγχος για Αλμέιδα και η επιλογή του Πέκχαρτ\nΗ ΑΕΚ αντιμετωπίζει το απόγευμα του Σαββάτου τον Πλατανιά στο Ολυμπιακό Στάδιο και ο Μοράις έχει ένα άγχος για την κατάσταση του Αλμέιδα η οποία θα ξεκαθαρίσει στην τελευταία προπόνηση. Αν ο Πορτογάλος δεν μπορέσει τότε επιστρατεύεται ξανά ο Πέκχαρτ.\nalmeida ACTION IMAGES PRESS AGENCY\nΣε ότι αφορά τη δοκιμή που έκανε τελευταία στα Σπάτα ο Ζοζέ Μοράις, οι αλλαγές σε σχέση με τον τρόπο με την οποία παρέταξε την ΑΕΚ ο Πορτογάλος στο φιλικό με τον Ατρόμητο ήταν ελάχιστες. Για την ακρίβεια ήταν η εξής μία αναγκαστική: Ο Πέκχαρτ στη θέση του Αλμέιδα.\nΚατά τα άλλα ο Μοράις δεν θα μπορούσε να αλλάξει και πολλά, αφού λίγο πολύ η κατάσταση θυμίζει… μετρημένα κουκιά. Οι απουσίες ποδοσφαιριστών που υπό κανονικές συνθήκες προορίζονται για βασικοί είναι αρκετές, κάτι που περιορίζει τις επιλογές του προπονητή της «Ένωσης».\nΟ 51χρονος τεχνικός δοκίμασε χθες ένα 4-3-3, στελεχώνοντάς το με ό,τι υπάρχει αυτή τη στιγμή διαθέσιμο, δεδομένων των πολλών απουσιών. Η αμυντική τετράδα ήταν ίδια με τον Ντίντακ Βιλά να παίρνει θέση στο αριστερό άκρο της άμυνας, τον Ροντρίγκο Γκάλο στο δεξί και τους Δημήτρη Κολοβέτσιο και Βασίλη Λαμπρόπουλο να αποτελούν το κεντρικό αμυντικό δίδυμο. Ο Σιμόες ήταν ο ποδοσφαιριστής που χρησιμοποιήθηκε περισσότερο σαν κόφτης, 6άρι μπροστά από τα στόπερ στον γνωστό του ρόλο. Μπροστά από τον Πορτογάλο ανασταλτικό μέσο, ο Μοράις τοποθέτησε τους Πέτρο Μάνταλο (αριστερό εσωτερικό) και Γιάκομπ Γιόχανσον (δεξί εσωτερικό μέσο). Ο «Πετράν» είχε έναν πιο ελεύθερο ρόλο για να βοηθάει στη δημιουργία παιχνιδιού και να έχει επαφή με την επιθετική γραμμή της ομάδας. Στο αριστερό φτερό της επίθεσης έπαιξε ο Πατρίσιο Ροντρίγκεζ, στο δεξί ο Χρήστος Αραβίδης και στην κορυφή της επίθεσης ο Τόμας Πέκχαρτ, λόγω του προβλήματος που αντιμετώπισε ο Ούγκο Αλμέιδα.\nΣήμερα ξεκαθαρίζει για Αλμέιδα\nΟ Ούγκο Αλμέιδα ένιωσε ένα σφίξιμο στο πόδι στην προπόνηση της Τετάρτης, με αποτέλεσμα στην ΑΕΚ να του ελαφρύνουν το πρόγραμμα στη χθεσινή προπόνηση και να τον προφυλάσσουν από το οικογενειακό διπλό. Οι πληροφορίες αναφέρουν ότι το πρόβλημα του Πορτογάλου φορ δεν είναι κάτι σοβαρό και ότι θα τεθεί στη διάθεση του Ζοζέ Μοράις, ωστόσο σήμερα η κατάσταση θα ξεκαθαρίσει σε καλύτερο βαθμό και θα υπάρξει οριστική εικόνα για το αν μπορεί να βοηθήσει την ΑΕΚ στο ματς με τον Πλατανιά ή όχι.


Pireorama ιστορίας και πολιτισμού: Φεβρουαρίου 2020\nΑπομεινάρια από "Θεόσπιτα" την δεκαετία του 1980.\nΓκραβούρα του 1878 που απεικονίζει τα θεόσπιτα να στέκονται ακόμα όρθια στη σημερινή Καστέλλα, έναντι της μικρής νήσου Σταλίδας (Παρασκευά ή Κουμουνδούρου)\nΝηολογήθηκε από Stefanos Milesis στις 2/28/2020 12:10:00 μ.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ ΔΡΑΚΟΣΠΙΤΑ, Δρακόσπιτα, ΘΕΟΣΠΙΤΑ, Θεόσπιτα, Θεόσπιτα Πειραια, Σπηλιά Δράκου\nΝηολογήθηκε από Stefanos Milesis στις 2/20/2020 01:49:00 μ.μ. Δεν υπάρχουν σχόλια:\nΤο μεταναστευτικό ρεύμα από την Ελλάδα προς την Αμερική γιγαντώθηκε στις αρχές του 20ου αιώνα. Και αυτό είχε να κάνει κυρίως με τη συστηματική δρομολόγηση βαποριών, που έκαναν το δρομολόγιο ανά τακτά χρονικά διαστήματα. Χωρικοί ή νησιώτες εγκατέλειπαν τις ιδιαίτερες πατρίδες τους για να ανακαλύψουν έναν νέο πολιτισμό, χωρίς πρώτα να έχουν γνωρίσει τον πολιτισμό της Αθήνας ή του Πειραιά ή έστω κάποιας άλλης ελληνικής μεγαλούπολης. Αναχωρούσαν από το λιμάνι του Πειραιά, χωρίς να ξέρουν τη γλώσσα της νέας χώρας που είχαν για προορισμό, και δεν θα ήταν υπερβολή να πούμε ότι πολλοί, αν όχι οι περισσότεροι, δεν γνώριζαν να γράφουν ή να διαβάζουν καν τα ελληνικά, που ήταν η ίδια η γλώσσα τους. Ωστόσο τα δύο μεγάλα κίνητρα της μετανάστευσης που ήταν η δυστυχία και η φτώχεια, υπερνικούσαν τα εμπόδια που εμφανίζονταν, και έκαναν χιλιάδες ανθρώπους να γίνουν μετανάστες, ενώ μέχρι λίγο καιρό πριν δεν είχαν καν απομακρυνθεί από την οικογένειά τους ή τα στενά όρια του χωριού τους. Η περιγραφή των συνθηκών του ταξιδιού, που πολλές φορές έφτανε στα αυτιά τους, δεν τους φόβιζε ιδιαίτερα αφού και στην πατρική τους οικία στερούνταν το ζεστό μπάνιο, το τρεχούμενο νερό ή τα βασικά είδη ενδιαίτησης και διατροφής. Το μόνο δηλαδή που έβλεπαν ήταν η μιζέρια του περιβάλλοντος στο οποίο μεγάλωσαν και η απουσία εργασιακού μέλλοντος.\nΌσο περνούσε ο καιρός η αναχώρηση για τις Η.Π.Α. συστηματοποιούταν, νέες γραμμές δρομολογούνταν. Όσο όμως κι αν βελτιώνονταν οι τρόποι μετακίνησης προς Αμερική, Καναδά και Αυστραλία οι δυσκολίες που αντιμετώπιζαν οι ομογενείς μετανάστες ήταν πάντα τρομακτικές ειδικά κατά τον πρώτο χρόνο της εκεί παραμονής τους. Κάποιοι πείθονταν να υπογράψουν συμβόλαια που προέβλεπαν την πληρωμή των μεσιτών εργασίας, με κράτηση των αποδοχών τους για τους έξι πρώτους μήνες της εργασίας τους. Παρά τις δυσκολίες που αναφέραμε οι Έλληνες μετανάστες εξαπατημένοι ή όχι, κατάφερναν ύστερα από σκληρή εργασία να εξασφαλίσουν όχι μόνο τη δική τους επιβίωση αλλά άρχισαν να στέλνουν χρήματα στους φτωχούς γονείς τους, να ξεχρεώνουν το σπίτι το πατρικό τους, να προικίζουν τις αδελφές τους. Από φιλότιμο και από ντροπή αποσιωπούσαν τα παθήματά τους, τα οποία ουδέποτε γίνονταν γνωστά στον κύκλο του χωριού τους. Αυτός ο ιδιότυπος «νόμος της σιωπής» αντί να αποτρέψει έτρεφε τα όνειρα άλλων συγχωριανών που έβλεπαν τον συμπατριώτη τους να προκόβει στην Αμερική, να βοηθά το σπίτι του, μη γνωρίζοντας βέβαια περισσότερες λεπτομέρειες. Είναι αλήθεια ότι αυτός ο «κύκλος της σιωπής» βοηθούσε στο να συντηρείται το μεταναστευτικό ρεύμα. Η άγνοια του κινδύνου βοηθούσε στην ευκολότερη λήψη της απόφασης για μετανάστευση.\nΓραφεία Μεταναστεύσεως είχαν δημιουργηθεί στον Πειραιά ήδη από τις αρχές του αιώνα όπως το Ελληνο-Αμερικανικόν στην Πλατεία Καραϊσκάκη του οποίου η καταχώρηση στις εφημερίδες είναι του 1903.\nΟι βαλίτσες των μεταναστών πάνω στο ΠΑΤΡΙΣ\nΈλληνες μετανάστες στην Αμερική το 1951\nΟ Πειραιάς ήταν κύρια το λιμάνι εκείνο από το οποίο αναχώρησαν οι περισσότεροι Έλληνες. Τα μεγάλα υπερωκεάνια ελληνικά ή ξένα είχαν δημιουργήσει από το λιμάνι του Πειραιά μια αδιάκοπη γέφυρα προς τις Η.Π.Α., τον Καναδά και την Αυστραλία. Ο καταστροφικός Δεύτερος Παγκόσμιος Πόλεμος, η κατοχή της Ελλάδας με τον εμφύλιο που ακολούθησε, η πείνα, η έλλειψη εργασίας, οι δύσκολες κοινωνικές συνθήκες ειδικά στην ελληνική επαρχία και άλλοι παράγοντες, συντέλεσαν ώστε μεταπολεμικά να στηθεί και πάλι αυτή η θαλάσσια γραμμή μετανάστευσης, αιμορραγίας ελληνικού αίματος στις ξένες χώρες. Όπως προπολεμικά, έτσι και μεταπολεμικά κάθε φορά που αναχωρούσε ένα από τα ωκεανοπόρα πλοία εξελίσσονταν στην Τρούμπα, αλλά και έναντι του ναού Αγίου Νικολάου, διαδραματίζονταν σπαραχτικές σκηνές αποχωρισμού. Μανάδες αποχαιρετούσαν τα παιδιά τους, αδέλφια θα αποχωρίζονταν για πάντα μεταξύ τους, νεαροί έφηβοι ακόμα που ονειρεύονταν μια καλύτερη ζωή, γεμάτοι από νεανική ζωντάνια και ορμή για δημιουργία. Ανάμεσα στους μετανάστες υπήρχε και μια κατηγορία νεαρών στην ηλικία γυναικών που ήταν οι λεγόμενες «υποψήφιες νύφες». Παρόμοιες αποστολές από την προπολεμική ακόμα εποχή ήταν πολλές.\nΑκαταχώριστες οι περισσότερες, έξω από στατιστικούς πίνακες, η μετανάστευση «νυφών» συνεχιζόταν και στην μεταπολεμική εποχή, ακόμα και στα χρόνια εκείνα που τα λογαριάζουμε ως σύγχρονα! Στις 11 Μαρτίου 1958 νέο αίμα πολύτιμο και ζωντανό εξήχθη από τη χώρα μέσω του Πειραιά. Εξακόσιοι ογδόντα νέοι μετανάστες αναχώρησαν με το ιταλικό υπερωκεάνιο «Λουρέλια» για την Αυστραλία. Από αυτούς, οι 604 ήταν υποψήφιες νύφες που τις είχαν καλέσει Έλληνες εγκατεστημένοι από καιρό στην μακρινή ήπειρο. Οι γυναίκες αυτές αναχωρούσαν από τον Πειραιά χωρίς να γνωρίζουν και πολλά για τον άνδρα με τον οποίο επρόκειτο να περάσουν την υπόλοιπη ζωή τους. Το μόνο που γνώριζαν για αυτόν, ήταν ότι διέθετε δουλειά και σπιτικό. Αυτά και μόνο, ήταν αρκετά για να τις κάνει να ταξιδέψουν στο άγνωστο, αφού ούτε καν αυτά ήταν εξασφαλισμένα στην Ελλάδα.\nΗ προβλήτα της Τρούμπας γέμιζε κάθε φορά ακόμα ασφυκτικά από χιλιάδες άνδρες και γυναίκες, μέλη οικογενειών και φίλους, που έρχονταν να τις δουν για στερνή φορά, να τις αποχαιρετίσουν. Οι υποψήφιες νύφες αγκάλιαζαν για τελευταία φορά ίσως τους γηραιούς γονείς τους, γνωρίζοντας ότι θα ήταν δύσκολο να τους ξαναδούν. Τέτοιος αποχαιρετισμός ισοδυναμούσε με θάνατο! Μητέρες έκλαιγαν σπαρακτικά για τα κορίτσια τους για τα οποία είχαν ονειρευτεί ένα άλλο μέλλον. Μια «καραβιά» ακόμα ελληνικού αίματος προς εξαγωγή. Αν στα αρχαία χρόνια έμεινε στην ιστορία η αποστολή κάθε εννιά χρόνια, επτά νέων αγοριών και επτά νέων κοριτσιών από την Αθήνα, θυσία στον Μινώταυρο, σε πόσες ιστορικές σελίδες θα έπρεπε να καταγραφεί άραγε αυτή η θυσία εκατομμυρίων Ελλήνων, όταν αιώνες αργότερα θα γίνονταν μετανάστες;\nΑφού η κατεστραμμένη χώρα δεν είχε και δυστυχώς δεν έχει, να εξάγει τίποτα άλλο, εξήγαγε (και συνεχίζει να εξάγει) ανθρώπινο δυναμικό. Όταν προπολεμικά οι φτωχές εργάτριες στα εργοστάσια του Πειραιά δεν είχαν την δυνατότητα να καλύψουν ούτε τη γαμήλια τελετή, πώς ηχούσε στα αυτιά τους άραγε η δυνατότητα γάμου με εύπορο ομογενή του εξωτερικού; Άλλωστε στον Πειραιά ήταν γνωστοί οι ομαδικοί γάμοι εργατριών σε τελετές όπου βιομήχανοι κάλυπταν όλα τα έξοδα της τελετής αλλά και της προικοδότησης των νυμφών. Κορίτσια από την επαρχία που έπιαναν εργασία στα μεγάλα εργοστάσια του Πειραιά κατάφερναν με το μισθό που λάμβαναν να επιβιώνουν και αν ήταν τυχερές ίσως να κατάφερναν να τελέσουν έναν αξιοπρεπή ομαδικό γάμο, χορηγία του βιομηχάνου που τις απασχολούσε. Οι Πειραιώτες κύρια την προπολεμική εποχή είχαν συνηθίσει να βλέπουν τέτοιους γάμους να τελούνται στις διάφορες εκκλησίες της πόλης, μέχρι και τα μέσα της δεκαετίας του 1970 όταν ομαδικοί γάμοι τελούνταν από τον τότε Δήμαρχο Αριστείδη Σκυλίτση.\nΝύφες σε ομαδικό γάμο στον Πειραιά το 1938\nΟμαδικός γάμος εργατριών καπνοβιομηχανίας Παπαστράτου το 1939\nΟμαδικοί γάμοι στον Πειραιά\nΟμαδικοί γάμοι το 1939\nΟμαδικοί γάμοι γίνονταν στον Πειραιά ακόμα και την δεκαετία του 1970.\nΔημοσιογράφοι συχνά κατέβαιναν στον Πειραιά από τις μεγάλες εφημερίδες του κέντρου, όχι μόνο για να καταγράψουν τους ομαδικούς γάμους, αλλά και την αναχώρηση νυφών για το εξωτερικό. Σε ερωτήσεις που απεύθυναν προς τις υποψήφιες νύμφες που αναχωρούσαν με τα ωκεανοπόρα πλοία για την Αυστραλία οι απαντήσεις που λάμβαναν ήταν στερεότυπες και επαναλαμβανόμενες.\n- «Στο χωριό μου η κατάσταση είναι τραγική»,\n- «Η μονοτονία του χωριού με έπνιξε, όταν πάλι πάω εκεί και δεν μου αρέσει θα πάρω το βαπόρι και θα επιστρέψω…».\nΚάποιες… ναι! Επέστρεψαν. Οι περισσότερες όμως έμειναν εκεί στην μακρινή Αυστραλία, στην πολυπληθή Νέα Υόρκη ή στις πόλεις του ατέλειωτου καναδικού χειμώνα.\nΛίγες ημέρες νωρίτερα, στις 6 Μαρτίου 1958 είχε αναχωρήσει από τον Πειραιά το υπερωκεάνιο «Βασίλισσα Φρειδερίκη» με προορισμό την Αμερική (Νέα Υόρκη) και τον Καναδά με ενδιάμεσες στάσεις σε Νάπολη και Γένοβα. Άλλοι επτακόσιοι πενήντα Έλληνες μετανάστες είχαν αναχωρήσει (εκ των οποίων οι 150 προορίζονταν για τον Καναδά) αφού πρώτα είχαν αποχαιρετίσει τους συγγενείς τους στην προβλήτα της Τρούμπας. Σε κάθε αναχώρηση υπερωκεάνιων πλοίων για την Αμερική ή την Αυστραλία τα λιγοστά ξενοδοχεία του Πειραιά γέμιζαν από άνδρες, γυναίκες και παιδιά από όλες τις περιοχές της Ελλάδας που είχαν φτάσει στο λιμάνι συνοδεύοντας το αγαπημένο τους πρόσωπο που αναχωρούσε. Οι ασπασμοί, οι αγκαλιές, τα δάκρυα και οι κραυγές των μανάδων, που μέχρι να χαθεί το πλοίο από το λιμάνι φώναζαν στα παιδιά τους, που ίσως να μην έβλεπαν ξανά στη ζωή, έμειναν βαθιά χαραγμένες στη μνήμη όσων έτυχε να παρακολουθήσουν τέτοιες στιγμές.\nΘα κλείσω με μια περιγραφή γυναίκας που έζησε τις σκηνές αυτές αποχαιρετισμού και μου έγραψε λίγο παλαιότερα «όταν το πλοίο έβγαινε από το λιμάνι, η ορχήστρα του έπαιζε το τραγούδι “φιλώντας της μανούλας του το χέρι και της καλής του τα γλυκά τα χείλη… στο καλό έχει γεια ψιθυρίζει η μανούλα γλυκά” κι όπως χανόταν το πλοίο στον ορίζοντα της Αίγινας, μια φιγούρα που όλο και μίκραινε, φαινόταν ακόμα να χαιρετάει με τα δύο της χέρια ανοιχτά, σα νάχε φτερούγες. Φύγαμε κι όταν είχε αρχίσει να σκοτεινιάζει και η φιγούρα στο πλοίο είχε χαθεί μαζί με το πλοίο που πήγαινε στην Αμερική. Εγώ όμως έβλεπα αυτή τη φιγούρα συνέχεια μπροστά μου και τα βράδια στο κρεβάτι μου ξεκλείδωνα την πόρτα της ψυχής μου κι αποχαιρέταγα τον Θόδωρο. Τον αδελφό μου…».\nΘεωρώ υποχρέωσή μου να αναφέρω, ότι είναι ντροπή για την πόλη μας να μην διαθέτει σήμερα Μουσείο Μετανάστευσης, όταν από το λιμάνι του Πειραιά αναχώρησαν χιλιάδες μετανάστες προς Αμερική, Καναδά και Αυστραλία. Δεδομένου ότι το κτήριο όπου λάμβαναν χώρα οι τραγικές στιγμές αποχαιρετισμού υπάρχει ακόμα, θα μπορούσε ένας χώρος του πρώτου ορόφου του -που έτσι κι αλλιώς είναι εγκαταλειμμένος- να διατεθεί και να διαμορφωθεί σε χώρο μουσείου μετανάστευσης.\nΝηολογήθηκε από Stefanos Milesis στις 2/13/2020 10:35:00 π.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ μετανάστες Πειραιά, μετανάστευση, νύφες από τον Πειραιά, Ομαδικοί γάμοι, Ομαδικός γάμος Πειραιά


Η Προκήρυξη - Το Νέο Μήνυμα tου ΘεούΤο Νέο Μήνυμα tου Θεού\nΌπως αποκαλύφτηκε στον\nστης 7 Ιουλίου 2006\nΚεφάλαιο 1 του βιβλίου Ο Θεός μίλησε ξανά\nΥπάρχει ένα Νέο Μήνυμα του Θεού στον κόσμο. Προέρχεται από τον Δημιουργό όλης της ζωής.\nΣυνεχίζει τη μεγάλη σειρά μεταδόσεων από τον Δημιουργό που έχουν λάβει χώρα κατά τη διάρκεια αιώνων και χιλιετιών.\nΕίναι ένα Νέο Μήνυμα γι’ αυτήν την εποχή και για τις ερχόμενες εποχές.\nΕκπληρώνει τα προηγούμενα μεγάλα Μηνύματα που έχουν δοθεί στην ανθρωπότητα, ωστόσο αποκαλύπτει πράγματα που δεν έχουν φανερωθεί στην ανθρωπότητα ποτέ. Διότι η ανθρωπότητα αντιμετωπίζει τώρα μια σοβαρή και επικίνδυνη σειρά προκλήσεων, και εντός του κόσμου και από πέραν του κόσμου.\nΤο Νέο Μήνυμα του Θεού είναι εδώ για να προειδοποιήσει, να ενδυναμώσει και να προετοιμάσει την ανθρώπινη οικογένεια – άτομα απ’ όλα τα έθνη και όλες τις θρησκευτικές παραδόσεις, απ’ όλες τις φυλές, όλες τις ομάδες και όλους τους προσανατολισμούς.\nΈχει έρθει σε μια εποχή μεγάλης ανάγκης, μια εποχή σοβαροτάτων επακόλουθων. Προετοιμάζει τους ανθρώπους για πράγματα που δεν έχουν καν αναγνωριστεί.\nΕίναι προφητικό επειδή προειδοποιεί τους ανθρώπους για τα Μεγάλα Κύματα αλλαγής που έρχονται στον κόσμο, και για τη θέση της ανθρωπότητας στο Σύμπαν, ιδιαίτερα όσον αφορά την επαφή σας με άλλες φυλές.\nΕπικαλείται τη μεγάλη πνευματική παρουσία μέσα στον καθένα – τη μεγάλη προίκιση της Γνώσης που έχει δοθεί σε όλη την ανθρώπινη οικογένεια, και η οποία πρέπει τώρα να καλλιεργηθεί, να ενισχυθεί και να ανέλθει.\nΜιλά για τη μεγάλη πνευματική ανάγκη του ατόμου – την ανάγκης για σκοπό, νόημα και κατεύθυνση.\nΑπευθύνεται στις σπουδαίες σχέσεις που οι άνθρωποι είναι ικανοί να χτίσουν ο ένας με τον άλλον, σχέσεις που αντιπροσωπεύουν τον ανώτερο σκοπό τους στη ζωή.\nΑπευθύνεται στις ανάγκες του κόσμου και στις ανάγκες του μέλλοντος. Έτσι φέρνει σκοπό και αναγνώριση, ένωση και συνεργασία, σοφία και δύναμη σε όλους όσους μπορούν να το λάβουν, μπορούν να το μάθουν, μπορούν ν’ ακολουθήσουν τα βήματά του, μπορούν να το συνεισφέρουν σε άλλους και μπορούν να μοιραστούν τη σοφία του υπηρετώντας άλλα άτομα, οικογένειες, κοινότητες, έθνη και όλον τον κόσμο.\nΛάβε αυτήν την ευλογία. Μάθε περί του Νέου Μηνύματος του Θεού. Συνειδητοποίησε πως θα επιβεβαιώσει ο,τι είναι αληθινό εντός των τωρινών παραδόσεών σας, και θ’ απευθυνθεί στη βαθύτερη σοφία που ήδη κατέχετε. Θα μιλήσει στην καρδιά σου, μέχρι και πέραν των σκέψεων και των πεποιθήσεών σου, και των σκέψεων και των πεποιθήσεων της κουλτούρας σου ή του έθνους σου.\nΛάβε αυτό το δώρο και μάθε από αυτό με υπομονή, κάνοντας τα Βήματα της Γνώσης, μαθαίνοντας τη σοφία της Ευρύτερης Κοινότητας και αναγνωρίζοντας τη δύναμη της Μοναδικής Πνευματικότητας της ανθρωπότητας, προκειμένου τούτη να ενωθεί, να δυναμώσει και να προετοιμαστεί για ν’ αναγνωρίσει και να διαπλεύσει τους δύσκολους καιρούς που έρχονται.\nΛάβε το Νέο Μήνυμα με το κάλεσμά του για τη διατήρηση και την ενίσχυση της ανθρώπινης ελευθερίας, συνεργασίας και υπευθυνότητας.\nΔιότι χωρίς αυτό το Νέο Μήνυμα, η ανθρωπότητα αντικρίζει μια σοβαρή και απότομη παρακμή.\nΚινδυνεύει να χάσει την ελευθερία και την κυριαρχία της σε αυτόν τον κόσμο σε επεμβατικές δυνάμεις από το σύμπαν γύρω σας.\nΕίναι η Βούληση του Δημιουργού ν’ αναδυθεί η ανθρωπότητα στην Ευρύτερη Κοινότητα νοήμονος ζωής στο σύμπαν ως μια ελεύθερη και ανεξάρτητη φυλή – ως μια ισχυρή φυλή, ως μια ενωμένη φυλή, ως μια φυλή που είναι ικανή να διατηρήσει την πολιτιστική ποικιλία της, ενώ τιμά τη βαθύτερη δύναμη και τον βαθύτερο σκοπό που θα κρατήσουν τον κόσμο δυνατό, που θα συντηρήσουν τη ζωτικότητα, τη δραστηριότητα και τη δημιουργικότητα της ανθρώπινης οικογένειας, παρουσιάζοντας μια νέα ευκαιρία για πρόοδο στο μέλλον.\nΌμως για να προχωρήσετε πρέπει να επιζήσετε. Πρέπει να επιβιώσετε τους δύσκολους καιρούς που έρχονται, και πρέπει να επιβιώσετε τον ανταγωνισμό από πέρα του κόσμου, όσον αφορά ποιος θα κυριαρχήσει αυτόν τον κόσμο και το πεπρωμένο του.\nΤο κάθε άτομο πρέπει ν’ αναγνωρίσει ότι έχει μια μεγάλη ευκαιρία ν’ ανακαλύψει τη βαθύτερη Γνώση που ο Θεός του έχει δώσει – τη Γνώση που περιέχει τον σκοπό του, το νόημά του και την κατεύθυνσή του, και τα κριτήρια για όλες τις σημαντικές σχέσεις του.\nΆρα υπάρχει ένα Νέο Μήνυμα του Θεού για το άτομο, και υπάρχει ένα Νέο Μήνυμα του Θεού για ολόκληρο τον κόσμο. Είναι εδώ τώρα.\nΟ Αγγελιοφόρος χρειάστηκε πολύ χρόνο για να το παραλάβει, επειδή το Μήνυμα είναι πολύ μεγάλο.\nΤίμα λοιπόν εκείνον που έχει έρθει για να φέρει το Νέο Μήνυμα στον κόσμο.\nΕίναι ένας ταπεινός άνθρωπος. Έχει αποχτήσει την απαραίτητη σοφία για ν’ αναλάβει έναν τόσο μεγάλο ρόλο, και έχει σταλθεί στον κόσμο γι’ αυτόν τον σκοπό.\nΛάβε τον. Κατάλαβέ τον. Μην τον εξυψώνεις. Δεν είναι ένας θεός. Είναι ένας Αγγελιοφόρος που φέρνει το Νέο Μήνυμα του Θεού στον κόσμο.\nΤώρα είναι η ώρα. Ιδού η μεγάλη ευκαιρία. Αυτή είναι η απάντηση στις προσευχές των ανθρώπων παντού στον κόσμο – προσευχές μέσω κάθε παράδοση πίστης, μέσω κάθε έθνους και πολιτιστικής κληρονομιάς, προσευχές για σοφία, δύναμη, ενότητα, ελευθερία και λύτρωση.\nΛάβε αυτό το Νέο Μήνυμα τώρα. Έχει έρθει, και ήρθε ακριβώς τη σωστή στιγμή.


Βίσλα Κρακοβίας (αθλητικό σωματείο) - Βικιπαίδεια\nΒίσλα Κρακοβίας (αθλητικό σωματείο)\nΤμήματα της Βίσλα Κρακοβίας\nΗ Βίσλα Κρακοβίας (πολωνικά: Wisła Kraków, προφέρεται: [ˈvʲiswa ˈkrakuf]) είναι αθλητικό σωματείο με έδρα την Κρακοβία της Πολωνίας. Τα πιο επιτυχημένα τμήματα της Βίσλα είναι αυτά του ποδοσφαίρου ανδρών και της καλαθοσφαίρισης γυναικών.\nΗ «Τοβαζέστφο Σπορτόβε Βίσφα Κράκοφ» (Towarzystwo Sportowe Wisła Kraków, Αθλητική Ένωση Βίσλα Κρακοβίας) ιδρύθηκε ως ποδοσφαιρικός σύλλογος το 1906, από τους μαθητές της σχολής Ρεάλναϊ (Realnej), με πρωτοβουλία του καθηγητή Ταντέους Λοπουσάνσκι. Ως σύμβολό της επιλέχθηκε ένα λευκό αστέρι. Το 1907, η ομάδα συγχωνεύθηκε με την Τσερβόνιτς (Czerwonych) από την οποία πήρε το κόκκινο χρώμα, ενώ το αστέρι πήρε χρώμα μπλε. Στα τέλη του 1910, το μπλε χρώμα του άστρου αντικαταστάθηκε από το λευκό, με σκοπό να δοθεί έμφαση στο πατριωτικό πνεύμα του συλλόγου.\nΤο 1914 έγινε η ανέγερση του πρώτου γηπέδου της Βίσλα. Μετά το ξέσπασμα του Α΄ Παγκοσμίου Πολέμου, η διοίκηση του συλλόγου τάχθηκε υπέρ των πολωνικών λεγεώνων, ενώ πολλοί από τους παίκτες της πρώτης ομάδας βρέθηκαν στα πεδία των μαχών. Ο σύλλογος ανέστειλε τη λειτουργία του μέχρι το 1918. Το 1936, κατά τη διάρκεια της επετείου του συλλόγου, παρουσιάστηκε ένα νέο έμβλημα με την προσθήκη μιας μπλε κορδέλας. Μέχρι το ξέσπασμα του Β΄ Παγκοσμίου Πολέμου, ο σύλλογος είχε σημειώσει πολλές επιτυχίες. Ο πόλεμος διέκοψε την ανάπτυξη του συλλόγου, αλλά δεν τη σταμάτησε εντελώς.\nΤο 1949, εφαρμόσθηκε το σοβιετικό μοντέλο σε όλους τους αθλητικούς συλλόγους στην Πολωνία και οι σύλλογοι ενσωματώθηκαν στις νεοσύστατες αθλητικές ενώσεις. Στις 6 Φεβρουαρίου η Βίσλα εντάχθηκε στη ΣΖ Γκβάρντια (ZS Gwardia) και πήρε την ονομασία «Γκβάρντια-Βίσλα» (Gwardia-Wisła, Φρουρά-Βίσλα). Ο σύλλογος από το επόμενο έτος, εμφανίστηκε επίσημα ως Γκβάρντια Κρακοβίας (Gwardia Kraków) και το Σεπτέμβριο του 1955 επέστρεψε στην παραδοσιακή ονομασία «Βίσλα». Το 1967, στο «Τοβαζέστφο Σπορτόβε» προστέθηκε το πρόθεμα «Γκβαρντίσκιε» (Gwardyjskie, Φρουροί), το οποίο απομακρύνθηκε μετά την κατάρρευση του κομμουνισμού στην Πολωνία το 1990.\nΗ αλλαγή του πολιτικού συστήματος στην Πολωνία άλλαξε επίσης την κατάσταση των αθλητικών συλλόγων. Η κατάρρευση της Λαϊκής Δημοκρατίας της Πολωνίας άφησε το σύλλογο δίχως έδρα. Ωστόσο, όλα αυτά τα χρόνια ο σύλλογος έχει καταφέρει να δημιουργήσει χώρους άθλησης.\nΤα ερασιτεχνικά τμήματα της Βίσλα Κρακοβίας είναι τα εξής:\nΤα ανεξάρτητα επαγγελματικά τμήματα της Βίσλα Κρακοβίας είναι τα εξής:\n↑ Historia TS Wisła w pigułce tswisla.pl\nΣτο λήμμα αυτό έχει ενσωματωθεί κείμενο από το λήμμα Towarzystwo Sportowe Wisła Kraków της Πολωνικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Βίσλα_Κρακοβίας_(αθλητικό_σωματείο)&oldid=8264224"\nΤελευταία τροποποίηση 08:47, 24 Μαΐου 2020.


Παράξενη γιορτή – Ovi Greece\nΕίμαστε όλοι μαζί στο αυτοκίνητο και τριγυρίζουμε στα στενά. Η μουσική παίζει, τα πιτσιρίκια στο πίσω κάθισμα μαλώνουν και κάτι προσπαθούμε να συζητήσουμε, παρατηρώντας γύρω μας τη γειτονιά. Ένα από τα πράγματα που έπαψα να κάνω στο αυτοκίνητο από τότε που ήρθαμε στην Αθήνα, είναι να έχω το χέρι κολλημένο στο ράδιο για να ψάχνω μέσα από τα παράσιτα έναν σταθμό της προκοπής. Έτσι δεν ξέρω τι να κάνω με τα χέρια μου και τα χώνω στις τσέπες. Από συνήθειο κοιτώ κάθε τόσο προς το ράδιο, λες και περιμένω να σταματήσει ξαφνικά για ν’ αρχίσω πάλι το ψάξιμο.\nΑν αγνοήσω τη φασαρία στο πίσω κάθισμα και αυτό το πρόσφατα κομμένο χούι που με αποσυντονίζει, μπορώ να πω ότι είναι μια ήσυχη βόλτα. Όσο ήσυχα μπορείς να πεις ότι είναι σε μια γειτονιά της πρωτεύουσας που επέστρεψε στους ρυθμούς της. Αρχές Ιουλίου ήταν όταν είδαμε για πρώτη φορά τον Υμηττό απέναντι από την αυλή μας. Ο Βύρωνας μας έμοιαζε με μεγάλο χωριό. Τα βράδια αποκοιμιόμασταν με μουσικές από το θέατρο και τις φωνές των παιδιών στο διπλανό πάρκο. Κάπου κάπου, περνούσε και κανένα αμάξι. Τώρα, μοιάζει με χωριό τη μέρα μεγάλης γιορτής. Πού ήταν κρυμμένος όλος αυτός ο κόσμος;\nΘυμάμαι το πρώτο σοκ όταν βρεθήκαμε να στεκόμαστε μπροστά στη θεόστενη είσοδο του καινούργιου μας σπιτιού που το είχαμε δει μόνο σε φωτογραφίες, στην άκρη ενός θεόστενου δρόμου, με τις κούτες να σχηματίζουν δίμετρη πυραμίδα και η ώρα να είναι 1 το βράδυ. Στη γωνία πέντε κάδοι σκουπιδιών, όλοι να ξεχειλίζουν και τα σκουπίδια να βγαίνουν μέχρι απέναντι. Φυσάει ένας διαολεμένος αέρας που στροβιλίζει τις σκισμένες σακούλες και τα χαρτιά και τα φέρνει στα πόδια μας. Ο δρόμος είναι ελάχιστα φωτισμένος και δε βλέπουμε τι είναι πέρα από τη μύτη μας. Απελπισία, σκέφτηκα αμέσως. Εδώ ήρθαμε;\nΚατά τις τρεις τα ξημερώματα τα είχαμε ανεβάσει όλα επάνω. Δεύτερος όροφος, χωρίς ασανσέρ. Ένα διόροφο σπίτι στρωμένο με μωσαϊκό και κάτι παράξενα στόρια στα παράθυρα που δεν έχω ξαναδεί. Μόνη παρηγοριά εκείνης της πρώτης νύχτας, η μεγάλη βεράντα, που πια τη λέμε αυλή. Κοιτούσαμε την πόλη να απλώνεται και να ανεβαίνει και νιώθαμε πως ήμασταν χωμένοι μέσα σε μια τεράστια λακκούβα. Όλα φαίνονταν διαφορετικά στο φως της επόμενης μέρας. Τώρα το συνηθίσαμε. Έτσι συνηθίσαμε και τις βόλτες μέσα στα στενά.\nΣταματημένο το αμάξι σ’ ένα φανάρι. Μια ηρεμία μέσα στον τρελό ρυθμό μου κάνει εντύπωση. Είναι ωραία, σκέφτομαι. Παράξενα, μα ωραία. Τα πιτσιρίκια ακόμα μαλώνουν για κάτι που δεν έχουμε καταλάβει, το ράδιο παίζει κι εγώ με τα χέρια που δεν ξέρω τι να κάνω στις τσέπες, πιάνω με την άκρη του ματιού μου μια παραφωνία δίπλα μου.\nΈνας κάδος σκουπιδιών με το καπάκι ανοιχτό να χάσκει, και στη γωνία να ισορροπεί μια τούρτα γενεθλίων με ένα και μοναδικό κερί στη μέση. Άθικτη. Το κερί καμένο στεκόταν πάνω στη σοκολατένια τούρτα σαν έπαθλο, σα να περίμενε τη γιορτή που δεν έγινε ποτέ. Ποια γενέθλια δε γιορτάστηκαν; Ποια επέτειος; Ποια χαρά έμεινε αμοίραστη; Μια φοβερή μελαγχολία με τύλιξε εκείνη τη στιγμή, τόσο μεγάλη που έγινε κόμπος και γύρισα τα μάτια μου αλλού.\nΑυτή είναι η καινούργια, παράξενη γειτονιά μου. Και κάπου, σε κάποιο από όλα αυτά τα μικρά και μεγάλα και παλιά και καινούργια σπίτια, κάπου πίσω από όλα αυτά τα φωτισμένα και σκοτεινά και ανοιχτά και κλειστά παράθυρα, κάπου, κρυμμένη πίσω από παλιές και θωρακισμένες πόρτες, μια γιορτή δε γιορτάστηκε ποτέ. Τι κρίμα.\nΣεπτεμβρίου 21, 2016 ovithanosΒύρωνας,Κατερίνα Χαρίση,Κοινωνία,Προσωπικό,Ovi Greece\nΕπόμενο Επόμενο άρθρο: Από το να …θυμάσαι!


Κορονοϊός: 5.689 νέα κρούσματα και 864 επαναλοιμώξεις – 8 θάνατοι, 101 διασωληνωμένοι - HEALTHVIEW\nΚορονοϊός: 5.689 νέα κρούσματα και 864 επαναλοιμώξεις – 8 θάνατοι, 101 διασωληνωμένοι\nΟ κορονοϊός είναι ακόμα εδώ όπως επιβεβαιώνεται από τον νέο απολογισμό του ΕΟΔΥ. Το τελευταίο 24ωρο στη χώρα ανακοινώθηκαν 5.689 νέα κρούσματα, ενώ 8 συνάνθρωποί μας έχασαν τη ζωή τους.\nΣύμφωνα με την επιδημιολογική έκθεση του ΕΟΔΥ σήμερα Κυριακή (19.06.2022) ο κορονοϊός «υπέγραψε» 864 επαναλοιμώξεις με 101 ασθενείς να βρίσκονται διασωληνωμένοι.\nΤα σκήπτρα στις νέες μολύνσεις κρατά σταθερά η Αττική με 3.485 και ακολουθεί αυτή τη φορά το Ηράκλειο με 348, αφήνοντας τρίτη τη Θεσσαλονίκη με 330. Μάλιστα, σε ολόκληρη την Κρήτη καταγράφονται 654 νέα κρούσματα.\nΑναλυτικότερα, τα νέα εργαστηριακά επιβεβαιωμένα κρούσματα της νόσου (άτομα) που καταγράφηκαν τις τελευταίες 24 ώρες ήταν 5.689. Ο συνολικός αριθμός των ατόμων που νόσησαν ανέρχεται σε 3.545.112 (ημερήσια μεταβολή +0.2%), εκ των οποίων 48.7% άνδρες.\nΟ αριθμός των ασθενών που νοσηλεύονται διασωληνωμένοι είναι 101 (54.5% άνδρες). Η διάμεση ηλικία τους είναι 69 έτη. To 91.1% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 46 (45.54%) είναι ανεμβολίαστοι ή μερικώς εμβολιασμένοι και 55 (54.46%) είναι πλήρως εμβολιασμένοι.


ALSOS HOUSE - Προσφορές για ξενοδοχεία στην Ελλάδα - Προσφορές για ξενοδοχεία στην Ελλάδα\nΕΛΛΑΔΑ » ΘΕΣΣΑΛΙΑ » ΤΡΙΚΑΛΑ » ΚΑΛΑΜΠΑΚΑ\nΚανάρη 5, 422 00\nΤο Alsos House (A Class) προσφέρεται για μονοήμερη ή πολυήμερη παραμονή, για οικογένεια, παρέα φίλων και όχι μόνο και είναι προσφάτως ανακαινισμένο. Η Καλαμπάκα συνδέεται με τα μοναστήρια με το παλαιό πέτρινο μονοπάτι φιδωτό ανάμεσα στο «πέτρινο δάσος» καταλήγοντας στην είσοδο της μονής Αγίας Τριάδας με 45′ λεπτά περπάτημα. Στα 200 μέτρα η Βυζαντινή εκκλησία του 11ου αιώνα, μοναδικό αρχιτεκτονικό μνημείο.\nΟ ιδιοκτήτης είναι απόφοιτος τουριστικής Σχολής Ρόδου με πείρα και ευαισθησία στις ταξιδιωτικές ανάγκες.Χρήση Αγγλικής, Γαλλικής, Ιταλικής, Ολλανδικής και Γερμανικής γλώσσας. Η Καλαμπάκα είναι επίσης γνωστή για το υγιεινό της κλίμα. Ήπιο ηπειρωτικό και ξηρό χωρίς υγρασία .Ευεργετικό για την υγεία. Η Καλαμπάκα έχει τραίνο. Προτιμήστε το. Καθημερινά απ” ευθείας. Αθήνα-Καλαμπάκα σε 4 ώρες. Θεσσαλονίκη επίσης. Ένα ταξίδι χωρίς άγχος. H Καλαμπάκα οργανώνει από τα καλύτερα καρναβάλια στην Θεσσαλία.Στις Απόκριες πολλές εκδηλώσεις και παρέλαση αρμάτων.\nΠαροχές Δραστηριοτήτων: Δυνατότητα ξενάγησης των ιερών μονών.Οι περιπατητές επίσης μπορούν να γνωρίσουν να εξευρευνήσουν και να απολαύσουν από κοντά τα μυστικά απόκρυφα μονοπάτια και ασκητήρια των ιερών βράχων. Υπάρχουν τοπικοί συνοδοί βουνού. Συνεργαζόμαστε με την αναρριχητική λέσχη για αναρρίχηση. Παρέχουμε πληροφορίες για τον ορεινό όγκο της Πίνδου, διάβαση, χειμερινά-καλοκαιρινά σπορ και μονοήμερες εξορμήσεις όπως Περτούλι, λίμνη Πλαστήρα, Μέτσοβο.\nΑίθουσα πρωινού, Επιτρέπονται κατοικίδια, Θέρμανση, Υπηρεσία φύλαξης νηπίων,\nDVD player, Internet, Ανεμιστήρας, Εξοπλισμός κουζίνας, Ηλεκτρονικός Υπολογιστής, Θέρμανση, Κλιματισμός, Μπάνιο/Ντους, Πιστολάκι μαλλιών,


Odysseia.gr - Δύσκολα τα πράγματα με την Τουρκία\n2 Δεκεμβρίου 2019 67 Views\nΕγρήγορση αλλά και νηφαλιότητα στην Αθήνα για την κλιμακούμενη επιθετικότητα της Άγκυρας που αμφισβητεί ανοικτά το Καστελόριζο - Το μήνυμα Μητσοτάκη στη Σύνοδο του ΝΑΤΟ και η συνάντηση με τον Ντόναλτ Τράμπ.\nΔιαβάστε επίσης: Ζητείται εθνικό δόγμα – Τη στιγμή αυτή δεν υπάρχει ούτε «διαιτητής» ούτε «μοχλός πίεσης» της Τουρκίας. Είμαστε εμείς και αυτοί! [Ανάλυση της Αγγελικής Σπανού].\nΠροηγουμενο αρθρο Τσίπρας για Τουρκία: Αναμένουμε ενημέρωση από το Μητσοτάκη για τη στρατηγική της κυβέρνησης\n31 Ιανουαρίου 2018 12044 Views


Γιάννης Μπεχράκης: Ένα υπέρλαμπρο άστρο της Ελληνικής Φωτογραφίας έδυσε – Sfedona.gr\nΗ φωτογραφία μας είναι φτωχότερη. Ένας εξαιρετικός Έλληνας φωτογράφος με διεθνείς περγαμηνές, βραβεία & διακρίσεις και –το κυριότερο- πολύ αγαπητός από τους συναδέλφους του και ανεξαιρέτως όλους τους συμπατριώτες του, έφυγε από τον μάταιο τούτο κόσμο.\nΕνώ όλοι μας είμαστε… ψυχολογικά προετοιμασμένοι ν ́ ακούσουμε σε κάποια έκτακτη είδηση του πρακτορείου REUTERS όπου δούλευε εδώ και πολλά χρόνια, ότι έχασε την ζωή του στη διάρκεια κάποιας επικίνδυνης αποστολής σε πεδίο μαχών ή έντονων κοινωνικών εξεγέρσεων που κάλυπτε, ο θάνατός του ήρθε από άλλη αιτία.\nΟυδέποτε μίλησε για την μάχη που έδινε το τελευταίο διάστημα με την επάρατο νόσο. Το κρατούσε σαν επτασφράγιστο μυστικό και αυτό γιατί δεν ήθελε οι φίλοι, οι συνάδελφοί του και πάνω απ ́ όλα το ευρύ κοινό που τόσο πολύ τον αγαπούσε, ν’αρχίσoυν να τον βλέπουν διαφορετικά. Με συμπόνια, με λύπη και οίκτο για το πρόβλημά του. Όσοι ήξεραν τον χαρακτήρα του καταλαβαίνουν πολύ καλά τους λόγους αυτής της στάσης του.\nΒρισκόμαστε παραμονές διοργάνωσης της PHOTOVISIΟN 2017. Ακριβώς πριν δύο χρόνια. Του τηλεφώνησα και του ζήτησα να ρθει και να μιλήσει για τη δουλειά του, για το φωτορεπορτάζ.\nΜου έκανε ιδιαίτερη εντύπωση το γεγονός ότι αποδέχτηκε αμέσως την πρόσκληση θέτοντας μόνον ένα όρο: να τοποθετηθεί ειδικός κουμπαράς όπου στο τέλος της διάλεξής του όσοι το ήθελαν θα άφηναν μία μικρή ενίσχυση για τους Γιατρούς Χωρίς Σύνορα.\nPHOTOVISION 2017. Διάλεξη Γιάννη Μπεχράκη. Ξέρετε κάποιον άλλο σύγχρονο Έλληνα φωτογράφο να γεμίζει ασφυκτικά αίθουσες συνεδρίων & αμφιθέατρα Πανεπιστημίων σε κάθε του διάλεξη;\nΕίπα ότι μου έκανε μεγάλη εντύπωση η προθυμία του γιατί εκείνη την χρονική στιγμή ο φωτογραφικός κλάδος βίωνε έντονα μία διχαστική περίοδο με δύο εκθέσεις, την ίδια ακριβώς ημερομηνία και άλλα τέτοια ευτράπελα που ευτυχώς ο κλάδος τα άφησε πίσω στην επικείμενη ενιαία πλέον διοργάνωση (5-7 Απριλίου). Ο όρος που έθεσε έγινε ασφαλώς άμεσα αποδεκτός χωρίς ωστόσο να περάσει ποτέ από το μυαλό μας ότι αυτή του η κίνηση είχε κάποια ιδιαίτερη σημασία πέραν του προφανούς. Για τον ίδιο πιθανότατα αυτό να σήμαινε κάτι παραπάνω.\nΟμολογώ ότι στα τριάντα και κάτι παραπάνω χρόνια που ασχολούμαι με την έκδοση του ΦΩΤΟΓΡΑΦΟΥ και τα κοινά του φωτογραφικού κλάδου, ουδέποτε συνάντησα αυτό το φαινόμενο σε διάλεξη Έλληνα φωτογράφου. Τέτοια κοσμοσυρροή, τέτοιο μεγάλο ενδιαφέρον, τέτοια έντονη εκδήλωση αγάπης και θαυμασμού όπως στην διάλεξη του Γιάννη Μπεχράκη στη Photovision 2017. Είχε δημιουργηθεί αδιαχώρητο στην τεράστια αίθουσα του ΤΑΕ ΚWΟ DΟ, την Δευτέρα 13 Μαρτίου 2017. Από την αρχή ως το τέλος της ομολογουμένως συναρπαστικής του διάλεξης, δεν ακούγονταν… κιχ! Όλοι κρέμονταν από το στόμα του ενώ στο τέλος όρθιοι όλοι τον χειροκροτούσαν!\nΠείτε μου λοιπόν ποιος άλλος Έλληνας φωτογράφος σήμερα μπορεί να πετύχει κάτι τέτοιο; Να γεμίζει τεράστιες αίθουσες και αμφιθέατρα, να συνεγείρει τα πλήθη; Θα δυσκολευτείτε να βρείτε. Ο Γιάννης Μπεχράκης τίμησε την Ελληνική Φωτογραφία στα πέρατα της οικουμένης, έδωσε λάμψη και αίγλη στο τόσο υποτιμημένο στον τόπο μας φωτορεπορτάζ, δίδαξε ήθος και επαγγελματισμό. Ότι δηλαδή έχει σήμερα ανάγκη ο κλάδος περισσότερο από κάθε άλλη φορά.


Να τους χαλάσουμε την ησυχία της αντιλαϊκής διαδοχής-συνέχειας! - Λαϊκή Ενότητα\nυποψήφιου βουλευτή Ν.Βοιωτίας με τη Λαϊκή Ενότητα\nΜε υποτονικό πολιτικό κλίμα, συνεχίζεται η προεκλογική περίοδος, που μπήκε στην τελική της ευθεία για τις εκλογές της 7ης Ιουλίου 2019.\nΣ’ αυτό το υποτονικό πλαίσιο, έλλειψης συμμετοχής και δράσης του λαϊκού παράγοντα, η ΝΔ, με προκλητικό τρόπο, προπαγανδίζει το θατσερικό της πρόγραμμα, χωρίς καμία αναστολή. Θεωρεί ότι δεν έχει αντίπαλο. Ο κ. Μητσοτάκης εκφράζει με τον πιο κυνικό τρόπο την εκπροσώπηση των συμφερόντων της ολιγαρχίας και εκφωνεί με αλαζονεία και έπαρση τα πιο ακραία αντιλαϊκά μέτρα, ενώ εκβιαστικά επισείει ότι θα κάνει εκλογές μέχρι να επιτύχει αυτοδύναμη κυβέρνηση.\nΟ ΣΥΡΙΖΑ, αφού έκανε τη δική του αντιλαϊκή θητεία στην μνημονιακή εξουσία, παρά το αφήγημα του, περί δήθεν εξόδου από τα μνημόνια κλπ, φαίνεται να μην έχει δύναμη αντίδρασης στη ΝΔ, αφού εμφανίζει ως τάχα αντίβαρο στη ΝΔ, το ίδιο πλαίσιο πολιτικής με αυτήν. Η αφήγηση της “προοδευτικής συμμαχίας” με πρώην υπουργούς και βουλευτές του ΠΑΣΟΚ και τα πρώην στελέχη των ΑΝΕΛ και της ΝΔ, που επιστρατεύτηκαν ως «αντιδεξιός πόλος», δεν πείθει κανένα. Η αντιδεξιά ρητορική, βυθίζεται στα βαθιά νερά των σκληρών αντιλαϊκών επιλογών που εφαρμόστηκαν 4 χρόνια από τον κ. Τσίπρα και την κυβέρνηση του. Αυτών των πολιτικών, που έφεραν τον κ. Κυριάκο Μητσοτάκη, προ των πυλών της κυβερνητικής εξουσίας. Ο ΣΥΡΙΖΑ αδυνατεί να αντιπολιτευθεί τις νεοφιλελεύθερες πολιτικές θέσεις της ΝΔ, αφού το ίδιο πλαίσιο υπηρέτησε, καθ’ όλη τη διάρκεια της κυβερνητικής του θητείας του. Ακόμα και τα ψίχουλα που δόθηκαν προεκλογικά τον Μάιο, πέραν του γεγονότος ότι ευθέως ανακαλούνται από την έκθεση (5-6-2019) της Κομισιόν κλπ, προβλέπονται στα μνημόνια και την δημοσιονομική εποπτεία ως μέτρα διαχείρισης της φτώχειας, πάντα υπό την αίρεση της προσωρινότητας τους.\nΟ Σύριζα λοιπόν δεν αμφισβητεί την ουσία της πολιτικής αυτής και έχει αποδεχθεί πλήρως, με εμφανή ηττοπάθεια ότι παραδίδει την πολιτική εξουσία ως «ώριμο φρούτο», ως «φυσιολογική συνέχεια» στη ΝΔ. Τα όποια σημεία πολιτικής, που προβάλλει κυρίαρχα ο ΣΥΡΙΖΑ δεν αφορούν καθόλου αυτόν τον πυρήνα της οικονομικής πολιτικής, αλλά αφορούν άλλα θέματα (π. χ. με την Συμφωνία των Πρεσπών, την επιστολή Καραμανλή κλπ), ακριβώς γιατί δεν αμφισβητείται η πολιτική που υποβάλλεται με τον πιο υποτελή τρόπο από τους δανειστές και την ολιγαρχία. Προσπαθεί μάλιστα να αποκτήσει νέα θέση στην ευρωπαϊκή συντηρητική πολιτική ιεραρχία για να σταθεροποιήσει ένα νέο ρόλο στο πλαίσιο του ευρωμονόδρομου.\nΤο διπολικό πολιτικό πλαίσιο, δεν αφήνει περιθώρια αμφιβολίας, ότι ο Συριζα δεν είναι αντισυντηρητικός και αντι-νεοφιλελεύθερος πόλος. Φορέας αντίστασης στην μνημονιακή συντήρηση, είναι η ανυπότακτη ριζοσπαστική αριστερά, που πρέπει να στηριχθεί απέναντι στο μνημονιακό αυτό δίπολο και τους δορυφόρους του. Οι πόλοι αυτοί του νεοφιλελευθερισμού, θέλουν μια ανενόχλητη εξέλιξη των σχεδιασμών τους, και μάλιστα μέσα στο καλοκαίρι, εκμεταλλευόμενοι την απογοήτευση και την δυσπιστία του ελληνικού λαού και ιδίως της νεολαίας προς το σημερινό πολιτικό δυναμικό.\nΕίναι δικό μας πολιτικό καθήκον και χρέος προς τον ελληνικό λαό να αντιταχθούμε και να τους χαλάσουμε τα σχέδια. Να τους χαλάσουμε την ησυχία της αντιλαϊκής διαδοχής-συνέχειας. Αλλά και καλώντας τα λαϊκά στρώματα και τη νεολαία, να μην θεωρήσουν δεδομένη την επικράτηση της συντήρησης και του νεοφιλελευθερισμού. Να μην αποδεχθούν ότι δεν υπάρχει άλλη λύση και δυνατότητα. Να μετατρέψουν την απογοήτευση και το θυμό τους σε ενεργή δράση εναντίον αυτών των μνημονιακών κομμάτων (ΝΔ-ΣΥΡΙΖΑ και των δορυφόρων τους ΚΙΝΑΛ, μερα25, κλπ), και την δημιουργία ενός μεγάλου μετώπου αντιπολίτευσης στις αντιλαϊκές δυνάμεις και επιλογές.\nΝα δυναμώσουμε την δημοκρατική λαϊκή απάντηση στα στημένα παιχνίδια τους και να οργανώσουμε την αντίσταση των λαϊκών στρωμάτων για να σταματήσουμε τη νεοφιλελεύθερη επέλαση.\nΣτηρίζουμε τη Λαϊκή Ενότητα και κρατάμε ζωντανή τη φλόγα της αντίστασης και της ανατροπής!\nPreviousΣε αυτές τις εκλογές πηγαίνοντας προς τις κάλπες πρέπει να αξιοποιήσουμε το συναίσθημα μας,την ιδεολογία μας ,την λογική αλλά και την αριθμητική.\nNextΠεριοδείες της Λαϊκής Ενότητας την Τρίτη 2 και την Τετάρτη 3 Ιουλίου 2019, σε Χαϊδάρι, Αιγάλεω, Πετρούπολη και Περιστέρι.


Αντιστάθηκαν στον έλεγχο και την σύλληψη - Parga Patatoukos\nHome > news > Αντιστάθηκαν στον έλεγχο και την σύλληψη\nΑντιστάθηκαν στον έλεγχο και την σύλληψη\nΠΑΤΑΤΟΥΚΟΣ ΠΑΡΓΑ Δευτέρα, Ιουλίου 20, 2020 Θεσπρωτία, news\nΑπό αστυνομικούς της Ομάδας ΔΙ.ΑΣ. του Αστυνομικού Τμήματος Ηγουμενίτσας και της Υποδιεύθυνσης Ασφάλειας Ηγουμενίτσας, δύο ημεδαποί, σε βάρος των οποίων σχηματίσθηκε δικογραφία για τα – κατά περίπτωση – αδικήματα της κατοχής ναρκωτικών και της αντίστασης.\nΕιδικότερα, σε έλεγχο που διενήργησαν οι αστυνομικοί στους κατηγορούμενους, οι οποίοι επέβαιναν σε Ι.Χ.Ε. αυτοκίνητο, διαπιστώθηκε ο ένας από αυτούς να κατέχει μικροποσότητα ακατέργαστης κάνναβης.\nΤο δεύτερο άτομο προέβαλε αντίσταση, επιχειρώντας να αποτρέψει τη σύλληψη.\nΌμως τελικά οι αστυνομικοί πέρασαν χειροπέδες και στους δύο.\nΑντιστάθηκαν στον έλεγχο και την σύλληψη Reviewed by ΠΑΤΑΤΟΥΚΟΣ ΠΑΡΓΑ on Δευτέρα, Ιουλίου 20, 2020 Rating: 5 Από αστυνομικούς της Ομάδας ΔΙ.ΑΣ. του Αστυνομικού Τμήματος Ηγουμενίτσας και της Υποδιεύθυνσης Ασφάλειας Ηγουμενίτσας, δύο ημεδαποί, σε β...


Σκάνδαλο στα βραβεία Grammy - NiceMagazine.Gr\nΑρχική ΚΟΣΜΟΣ Σκάνδαλο στα βραβεία Grammy\nΣκάνδαλο στα βραβεία Grammy\nΗ Ντέμπορα Ντούγκαν, διευθύνουσα σύμβουλος της Εθνικής Ακαδημίας Τεχνών και Επιστημών Ηχογράφησης των ΗΠΑ – η Ακαδημία που διοργανώνει τα Grammy- απομακρύνθηκε από τη θέση της, 10 μέρες πριν από την τελετή απονομής των μουσικών βραβείων, μετά από καταγγελία σε βάρος της για παράπτωμα.\n«Υπό το πρίσμα των ανησυχιών που διατυπώθηκαν στο διοικητικό συμβούλιο της Ακαδημίας Λογοτεχνίας, συμπεριλαμβανομένης μιας επίσημης καταγγελίας για παράπτωμα από γυναίκα, ανώτερο μέλος της ομάδας της Ακαδημίας Ηχογράφησης το διοικητικό συμβούλιο ανέθεσε σε δύο ανεξάρτητους ανακριτές να εξετάσουν το ζήτημα» αναφέρεται σε ανακοίνωση που εκδόθηκε την Πέμπτη.\nΟ μουσικός παραγωγός Χάρβεϊ Μέισον Τζ. πρόεδρος της Ακαδημίας θα εκτελεί χρέη διευθύνοντος συμβούλου κατά τη διάρκεια της έρευνας.\nΗ είδηση της απομάκρυνσης της Ντέμπορα Ντούγκαν – η πρώτη γυναίκα CEO της Ακαδημίας που είχε αναλάβει καθήκοντα τον περασμένο Αύγουστο – έγινε γνωστή πρώτα από την εφημερίδα The Los Angeles Times.\nΔεν είναι σαφές ποιες είναι οι «ανησυχίες» ή ποιο «ανώτερο στέλεχος της ομάδας» διατύπωσε τους ισχυρισμούς εναντίον της.\nΩστόσο, μια πηγή υποστήριξε ότι «οι τολμηρές κινήσεις της Ντέμπορα Ντούγκαν πραγματικά φρίκαραν τους ανθρώπους [εσωτερικά]» λαμβάνοντας υπόψη ότι η Ακαδημία είναι παραδοσιακά πολύ συντηρητική και αντιστέκεται στις αλλαγές.\nΤα Grammy Awards 2020 θα απονεμηθούν στο Staples Center του Λος Αντζελες, στις 27 Ιανουαρίου 2020, με κεντρική παρουσιάστρια την Alicia Keys.\nΣε δηλώσεις της στο Variety την περασμένη εβδομάδα, η 61χρονη Ντέμπορα Ντούγκαν τόνισε ότι «η αλλαγή έχει φτάσει» στην Ακαδημία Ηχογράφησης, προσθέτοντας ότι υπάρχει «ένας νέος τόνος» στην ατμόσφαιρα. «Υπάρχει πολύ περισσότερη επικοινωνία και υπήρξαν τεράστιες προσπάθειες για να είμαστε χωρίς αποκλεισμούς, με περισσότερη ποικιλομορφία. Θέλω να είμαστε στη βιομηχανία, αλλά και μπροστά από αυτήν – πρωτοπόροι και όχι να τρέχουμε να τη φτάσουμε».\nΠροηγούμενο άρθροΜατίγια: «Θέλω να συνεχίσω στον Άρη»\nΕπόμενο άρθροΕπίθεση αγνώστων σε ομάδα ΔΙΑΣ έξω από την ΑΣΟΕΕ\nΣτους έξι οι νεκροί από τον κορωνοϊό στην Ιταλία – Τα...


Thessalia Times: Τραγικός επίλογος σε υπόθεση εξαφάνισης 50χρονου Τρικαλινού\nΤραγικός επίλογος σε υπόθεση εξαφάνισης 50χρονου Τρικαλινού\nΒρέθηκε νεκρός 50χρονος Τρικαλινός που είχε εξαφανισθεί και αναζητούνταν.\nΌπως αποκαλύπτει το trikalanews.gr ο 50χρονος Αθ. Λ. του Σ., είχε εξαφανισθεί από την Οιχαλία Τρικάλων από την προπερασμένη Δευτέρα και είχε δηλωθεί η εξαφάνισή του και αναζητούνταν από συγγενείς και Αρχές.\nΟ 50χρονος βρέθηκε χθες το μεσημέρι χωρίς ρούχα, πνιγμένος στον Φλοίσβο, στη θαλάσσια περιοχή του Φαληρικού Όρμου από πλωτό περιπολικό του Λιμενικού Σώματος.\nΗ σορός περισυνελέγη από το πλήρωμα του πλωτού περιπολικού του Λιμενικού και μεταφέρθηκε στη ναυταθλητική μαρίνα του Δήμου Καλλιθέας από όπου διακομίστηκε με ασθενοφόρο όχημα του ΕΚΑΒ στο «Τζάνειο» Νοσοκομείο του Πειραιά.


Τι ακριβώς είναι η συνθήκη ACTA; (video ελληνικοί υπότιτλοι) | ΟΜΙΤΖΙ\nΤι ακριβώς είναι η συνθήκη ACTA; (video ελληνικοί υπότιτλοι)\nΈνα ακόμη μέτρο προσπάθειας ελέγχου του διαδικτύου, είναι το νομοσχέδιο ACTA (Anti-Counterfeiting Trademark Agreement) που ψήφισε πριν λίγες ημέρες και η ελληνική κυβέρνηση. Οι όλες διαδικασίες έγιναν με απόλυτη μυστικότητα και βέβαια με καμία προβολή από τα καθεστωτικά media. Το πρόσχημα βέβαια για να δικαιολογηθεί η ψήφισή του, είναι η προστασία της πνευματικής ιδιοκτησίας....\nΦυσικά αποτελεί συμφωνία πολλών χωρών, των οποίων οι κυβερνήσεις αντιλαμβάνονται την επιρροή του διαδικτύου στην διαμόρφωση της κοινής γνώμης, την οποία ως τώρα μονοπωλούσαν ως προς την χειραγώγησή της.\nΟυσιαστικά, το νομοσχέδιο υποχρεώνει τους παρόχους να χρησιμοποιούν συστήματα παρακολούθησης των χρηστών, στέλνοντας μάλιστα αναφορές για όσους παραβαίνουν τα συμφωνηθέντα! Αν κάποιος δεν συμμορφώνεται, τότε θα μένει χωρίς ίντερνετ! Όμορφα, απλά και δημοκρατικά. Η ισχύ της ACTA θα είναι δεσμευτική για τις χώρες που θα την υιοθετήσουν. Ολόκληρη (σχεδόν) η Ε.Ε., οι ΗΠΑ, ο Καναδάς, η Ιαπωνία, το Μαρόκο, η Ν. Κορέα κ.α την έχουν υπογράψει ήδη.


Εορτή Αγίων Πάντων στην Ροδινή\nΤρίτη, 12 Ιούνιος 2012 09:25\nΜια γνήσια παραδοσιακή γιορτή οργανώθηκε με επιτυχία από τον Πολιτιστικό Σύλλογο Ψαθόπυργου, την Κυριακή 10 Ιουνίου 2012, ανήμερα της θρησκευτικής εορτής των Αγίων Πάντων, γιορτής της τοπικής ενορίας της Ροδινής.\nΤην εκδήλωση τίμησαν με την παρουσία τους ο Πρόεδρος του Τοπικού Συμβουλίου Ψαθοπύργου κ. Καραμπούλας Γεώργιος καθώς και οι κάτοικοι της όμορφης Ροδινής.\nΑκολούθησε παραδοσιακό γλέντι με αυθεντική δημοτική μουσική και οι παρευρισκόμενοι απόλαυσαν τοπικά εδέσματα που ετοίμασαν με μεγάλη διάθεση κάτοικοι της Ροδινής - μέλη του Πολιτιστικού Συλλόγου.\nΒρίσκεστε εδώ: Αρχική ΕΝΗΜΕΡΩΣΗ Εκδηλώσεις Εορτή Αγίων Πάντων στην Ροδινή


Γκάγκα: «Τα νοσοκομεία εξακολουθούν να πιέζονται – Κανένα θέμα με το εμβόλιο» | iRafina\nΣτην πορεία της πανδημίας του κορονοϊού στην Ελλάδα αναφέρθηκε η Μίνα Γκάγκα, Πνευμονολόγος, συντονίστρια διευθύντρια 7ης πνευμονολογικής κλινικής «Σωτηρία», ενώ απάντησε και σε απορίες σχετικά με το εμβόλιο.\nΣτα κρούσματα κορονοϊού μπορεί να υπάρχει καθημερινά μια αυξομείωση, ωστόσο αυτό που μένει σταθερό είναι ο ιδιαίτερα υψηλός αριθμός των θανάτων, αλλά και των διασωληνωμένων.\nΗ Μίνα Γκάγκα μιλώντας στην εκπομπή Live News με τον Νίκο Ευαγγελάτο έκανε λόγο για «ήπια κάμψη των κρουσμάτων, αλλά τα νοσοκομεία εξακολουθούν να πιέζονται. Το σύνολο των διασωληνωμένουν δείχνει ότι ο αριθμός όσων χρειάζονται διασωλήνωση ακολουθεί τα κρούσματα με μια διαφορά φάσης. Ακόμα χρειάζονται νέοι ασθενείς να μπουν στις μονάδες και όσοι είναι ήδη μέσα, αργούν να βγουν».\nΡωτήθηκε και για το άνοιγμα των καταστημάτων και στάθηκε στην «πολύ αυστηρή τήρηση των μέτρων» αναφέροντας ότι «ήδη υπάρχει πολύς κόσμος στους δρόμους».\n«Τα εμβόλια έχουν σώσει εκατομμύρια κόσμο»\nΠολλές είναι οι απορίες των πολιτών σχετικά με το εμβόλιο του κορονοϊού με τους ειδικούς να δίνουν απαντήσεις.\nΗ κ. Γκάγκα από την πλευρά της τόνισε: «Φάρμακα που περνάνε τους ελέγχους είναι ελεγμένα. Εγώ θα κάνω το εμβόλιο. Οι διαδικασίες σήμερα για να κυκλοφορήσει ένα φάρμακο είναι πολύ λεπτομερείς. Έχουν συνεργαστεί πολλοί φορείς. Έχει γίνει τιτάνια προσπάθεια. Δεν υπάρχει θέμα. Είναι αποδεδειγμένο ότι τα εμβόλια έχουν σώσει εκατομμύρια κόσμο» είπε χαρακτηριστικά και συμπλήρωσε. «Τι είναι αυτό που κάνει επιπτώσεις πολλά χρόνια αργότερα. Δεν έχουμε κανένα λόγο να σκεφτόμαστε μακροχρόνιες παρενέργειες. Πρέπει να σκεφτόμαστε τώρα αν είναι αποτελεσματικό».\nΔείτε ακόμα: Μάνα 23χρονου: «Τον πάτησε η ερπύστρια, το πόδι του είναι πολτοποιημένο» (βίντεο)\nΚορονοϊός: «Όχι» στο άνοιγμα των σχολείων από τους λοιμωξιολόγους (βίντεο)


ΒΥΖΑΣ Μεγαρων: Δεν ασχολούμαι με γραφικούς περιπλανώμενους παράγοντες\nΔεν ασχολούμαι με γραφικούς περιπλανώμενους παράγοντες\nΑπάντηση στα όσα ανέφερε η ανακοίνωση που εξέδωσε τη Δευτέρα η Παναχαϊκή για την κακή φιλοξενία που έτυχε στο ντέρμπι με τον Βύζαντα Μεγάρων έδωσε ο μεγαλομέτοχος των "κιτρινόμαυρων", Δημήτρης Τραγκουμανίδης, μέσω της ιστοσελίδας της ΠΑΕ. Στο μεταξύ, εκφράζονται φόβοι ότι ο μέσος Γιώργος Σεμερτζίδης υπέστη ρήξη χιαστού. (1/3/2010)\nΑναλυτικά η δήλωση του Δημήτρη Τραγκουμανίδη:\n«Δεν μπορώ να σχολιάσω ανακρίβειες και κακοήθειες. Πρέπει να ασχοληθώ με την ομάδα μου και όχι με γραφικούς και περιπλανώμενους παράγοντες οι οποίοι το μόνο που έχουν ως στόχο είναι να δημιουργήσουν κλίμα για τα επόμενα παιχνίδια που ακολουθούν και να διαφημίσουν το όνομα τους. Δεν πρόκειται λοιπόν εγώ να τους κάνω αυτή τη χάρη. Το πρωτάθλημα έχει ακόμη πολύ δρόμο, καθώς απομένουν ακόμη 10 τελικοί. Σε αυτήν την προσπάθεια οφείλουμε όλοι, διοίκηση, ποδοσφαιριστές προπονητές και φίλαθλοι να είμαστε μια γροθιά, ώστε στο τέλος να πανηγυρίσουμε την πολυπόθητη άνοδο της ομάδας μας στην Β΄ Εθνική. Ευχαριστώ τον κόσμο που στήριξε και προστάτεψε την ομάδα στο παιχνίδι με την Παναχαϊκή δημιουργώντας μια υπέροχη ατμόσφαιρα. Ελπίζω να είναι κοντά στον Βύζαντα μέχρι τέλους».\nΠολύ πιθανό φαντάζει το σενάριο ο Γιώργος Σεμερτζίδης να έχει υποστεί ρήξη χιαστού. Το απόγευμα της Δευτέρας θα υποβληθεί σε μαγνητική τομογραφία και αναμένεται να ξεκαθαρίσει η σοβαρότητα της κατάστασής του.


Χημειοθεραπεία για καρκίνο του μαστού: τι φάρμακα, σχήματα\nΗ αρχή αυτής της μεθόδου είναι η χρήση κυτταροστατικών, φαρμάκων που έχουν αντικαρκινικό αποτέλεσμα. Συνήθως χορηγούνται ενδοφλέβια, από το στόμα ή με τη βοήθεια ενός σταγονόμετρου. Η χημειοθεραπεία θεωρείται μια «συστημική» μορφή θεραπείας, επειδή καθώς οι κυτοστατικοί εισέρχονται στην κυκλοφορία του αίματος, αναστέλλουν την ανάπτυξη καρκινικών κυττάρων σε όλα τα όργανα και όχι μόνο στη θέση του τραυματισμού.\nΕνδείξεις για χημειοθεραπεία για καρκίνο του μαστού\nΟι κύριες ενδείξεις για χημειοθεραπεία για καρκίνο του μαστού είναι η παρουσία κακοήθων όγκων στο στήθος. Αλλά αυτό δεν είναι όλο, διότι μια τέτοια μέθοδος θεραπείας χρησιμοποιείται σε άλλες περιπτώσεις.\nΈτσι, οι ενδείξεις για αυτόν τον τύπο θεραπείας εξαρτώνται από πολλούς παράγοντες. Το γεγονός είναι ότι τα βασικά χαρακτηριστικά των καρκινικών όγκων είναι το μέγεθος, το στάδιο και η ορμονική τους κατάσταση. Επιπλέον, ο ρυθμός ανάπτυξης των καρκινικών κυττάρων, καθώς και ο βαθμός συμμετοχής των περιφερειακών λεμφαδένων στη διαδικασία, επηρεάζουν. Επίσης, ένας από τους παράγοντες είναι τα μεμονωμένα χαρακτηριστικά του ασθενούς. Αυτά περιλαμβάνουν την ηλικία, τη γενική κατάσταση μιας γυναίκας και τη θέση του όγκου.\nΟ σκοπός των αντικαρκινικών φαρμάκων επηρεάζεται από το στάδιο του όγκου. Σημαντικό ρόλο διαδραματίζει η κατάσταση των ωοθηκών, καθώς και ο κίνδυνος επιπλοκών και οι θετικές συνέπειες αυτής της διαδικασίας. Ως εκ τούτου, είναι δύσκολο να πούμε χωρίς αμφιβολία εάν μια γυναίκα θα συνταγογραφηθεί χημειοθεραπεία για καρκίνο του μαστού. Πολλά εξαρτώνται επίσης από το τι θα πει ο θεράπων ιατρός.\nΠορεία χημειοθεραπείας για καρκίνο του μαστού\nΑξίζει να σημειωθεί ότι η πορεία της χημειοθεραπείας για καρκίνο του μαστού αποτελεί σημαντικό συστατικό της συνολικής θεραπευτικής διαδικασίας. Γιατί να απαλλαγούμε από τον όγκο δεν είναι τόσο απλό. Χρειαζόμαστε ένα πλήρες φάσμα διαδικασιών που θα βοηθήσουν στην ολοκλήρωση της ανάκτησης.\nΚατά κανόνα, μιλάμε όχι μόνο για το διορισμό αντικαρκινικών φαρμάκων. Ακτινοθεραπεία συνταγογραφείται, καθώς και χειρουργική επέμβαση. Αλλά όλα αυτά συντονίζονται με τον θεράποντα ιατρό.\nΌσο για την ίδια την κυτταροστατική θεραπεία, αυτή πραγματοποιείται σε κύκλους. Τι σημαίνει αυτό; Τυπικά, ο κύκλος της αντικαρκινικής θεραπείας είναι ο χρόνος κατά τον οποίο μια γυναίκα λαμβάνει χημειοθεραπεία. Ο αριθμός των κύκλων εξαρτάται από την κατάσταση της γυναίκας. Ο απαραίτητος αριθμός από αυτούς και κάνει μια πλήρη πορεία θεραπείας. Σε αυτή την περίπτωση, πολλά εξαρτώνται από το φάρμακο, το οποίο εισάγεται. Συνήθως ένα μάθημα μπορεί να αποτελείται από τέσσερις ή επτά κύκλους. Αυτή η ερώτηση επιλύεται με τον θεράποντα ιατρό. Γενικά, η χημειοθεραπεία για τον καρκίνο του μαστού είναι ένας αποτελεσματικός τρόπος για να απαλλαγείτε από έναν κακοήθωτο όγκο.\nΧημειοθεραπεία μετά την αφαίρεση του μαστού\nΤο γεγονός είναι ότι η χημειοθεραπεία μετά την απομάκρυνση του μαστού φέρει επίσης κάποια θετική δράση. Χάρη σε αυτή τη μέθοδο, είναι δυνατόν να αποφευχθεί η επανειλημμένη ανάπτυξη του όγκου. Επιπλέον, αυτή η μέθοδος αποτρέπει την εμφάνιση νέων μεταστάσεων. Σας επιτρέπει επίσης να απαλλαγείτε από τα υπάρχοντα καρκινικά κύτταρα. Λοιπόν και το πιο σημαντικό, με αυτό τον τρόπο μπορείτε να αποφύγετε την υποτροπή στο μέλλον.\nΕίναι αδύνατο να υπερεκτιμηθεί η αποτελεσματικότητα των αντικαρκινικών φαρμάκων. Επειδή αυτή η μέθοδος βασίζεται στην καταστροφή των κακοηθών κυττάρων και την περαιτέρω αναστολή της ανάπτυξής τους. Η θεραπεία κατά των όγκων μπορεί να χρησιμοποιηθεί ως ανεξάρτητη μέθοδος και μπορεί να συνδυαστεί με άλλες.\nΣτην περίπτωση αυτή, όλα εξαρτώνται από την κατάσταση της γυναίκας και το στάδιο της νόσου. Γενικά, η κυτταροστατική θεραπεία μπορεί να μειώσει τα κακοήθη νεοπλάσματα. Αυτό οδηγεί στο γεγονός ότι ο όγκος αποκόπτεται με ελάχιστο τραύμα ιστού. Έτσι είναι αποτελεσματικό τόσο πριν από τη λειτουργία όσο και μετά από αυτήν. Επειδή η χημειοθεραπεία για καρκίνο του μαστού καταπολεμά τα καρκινικά κύτταρα\nΗ χρήση ανθρακυκλίνων είναι η ερυθρή χημειοθεραπεία του καρκίνου του μαστού. Τι σημαίνει αυτή η μέθοδος; Στην πραγματικότητα, αυτή είναι η χρήση παρασκευασμάτων με κόκκινο χρώμα. Το γεγονός είναι ότι αυτή η θεραπεία είναι η πιο άκαμπτη από όλες τις υπάρχουσες. Επιπλέον, είναι επίσης μια τοξική μέθοδος.\nΟ λόγος για τον αρνητικό αντίκτυπο στο σώμα έγκειται σε έναν ενδιαφέροντα συνδυασμό φαρμάκων. Το θέμα είναι ότι η κόκκινη θεραπεία ορίζεται με βάση πολλά κριτήρια. Έτσι, αυτή η διαδικασία επηρεάζεται από το μέγεθος του όγκου, τον ρυθμό ανάπτυξης και επίσης την εξάπλωση των κακοηθών κυττάρων. Επιπλέον, η ηλικία του ασθενούς παίζει σημαντικό ρόλο, καθώς και οι ανοσοϊστολογικές μελέτες κ.λπ.\nΗ τεχνική είναι πραγματικά σοβαρή, αλλά, παρόλα αυτά, χρησιμοποιείται ευρέως. Κατά τη διάρκεια της θεραπείας, η κόκκινη θεραπεία συνταγογραφείται για την ολόπλευρη θεραπεία του όγκου. Μέχρι σήμερα, υπάρχουν πολλά προγράμματα, με αποτέλεσμα να παρατηρείται βελτίωση σε σχεδόν 50-70% των ασθενών. Και ο αριθμός των θανάτων μειώθηκε από 25% σε 3%. Ως εκ τούτου, χρησιμοποιείται ευρέως κόκκινη χημειοθεραπεία για καρκίνο του μαστού.\nΤι είναι η χημειοθεραπεία επικουρικό για τον καρκίνο του μαστού; Αυτή η μέθοδος χρησιμοποιείται ως πρόσθετη ή προφυλακτική θεραπεία. Είναι απαραίτητο εγκαίρως για χειρουργικό καρκίνο του μαστού. Σε ορισμένες περιπτώσεις, συνταγογραφείται πριν ή μετά τη χειρουργική επέμβαση.\nΓενικά, ένα αναμφισβήτητο πλεονέκτημα αυτής της μεθόδου είναι ο προσδιορισμός της ευαισθησίας του όγκου στα φάρμακα χημειοθεραπείας. Η αλήθεια είναι εδώ και οι αδυναμίες της. Αυτή η μέθοδος μπορεί να καθυστερήσει σημαντικά την εγχείρηση. Επειδή σε ορισμένες περιπτώσεις υπάρχουν δυσκολίες στον προσδιορισμό του ιστολογικού τύπου του όγκου. Δεν μπορείτε να κάνετε χωρίς προβλήματα με τον προσδιορισμό των υποδοχέων για τα οιστρογόνα και την προγεστερόνη.\nΤα πλεονεκτήματα της επικουρικής αντικαρκινικής θεραπείας είναι αρκετά μεγάλα. Αυτή η μέθοδος είναι η πιο κοινή και έχει πραγματικά θετικό αποτέλεσμα. Γενικά, η χημειοθεραπεία για καρκίνο του μαστού είναι ένα υποχρεωτικό μέτρο για να αποκλειστούν περαιτέρω υποτροπές και να απαλλαγούν από καρκινικά κύτταρα.\nΣχέδια χημειοθεραπείας για καρκίνο του μαστού\nΤι περιλαμβάνουν τα σχήματα χημειοθεραπείας του καρκίνου του μαστού; Επομένως, αξίζει να σημειωθεί ότι το πρόγραμμα πρέπει να έχει ειδικές ιδιότητες. Έτσι, πρέπει να καταστρέψετε όλες τις ποικιλίες των καρκινικών κυττάρων. Και αυτό γίνεται σε μια συγκεκριμένη περιοχή του στήθους.\nΕπιπλέον, πρέπει να χρησιμοποιείτε φάρμακα, τα αποτελέσματα των οποίων μπορούν να ενισχυθούν αμοιβαία χωρίς παρενέργειες. Τα καρκινικά κύτταρα δεν πρέπει να προσαρμόζονται στα φάρμακα χημειοθεραπείας. Τέλος, το θεραπευτικό σχήμα πρέπει να έχει ένα επίπεδο παρενεργειών που ένα άτομο μπορεί να ανεχθεί.\nΤο πρότυπο σχήμα της κυτταροστατικής θεραπείας είναι απλό. Πρώτον, μια γυναίκα συναντά έναν γιατρό ως σύμβουλο, εξηγεί όλες τις παρενέργειες, καθώς και τα πλεονεκτήματα της τεχνικής. Στη συνέχεια, διορίζεται η ημέρα κατά την οποία θα διεξαχθεί η διαδικασία. Την ημέρα της αντικαρκινικής θεραπείας, ο νοσηλευτής πρέπει να μετρήσει την αρτηριακή πίεση, τον αναπνευστικό ρυθμό, τον παλμό και τη θερμοκρασία του σώματος. Επιπλέον, η ανάπτυξη και το βάρος του ασθενούς παίζουν σημαντικό ρόλο. Ξεκινώντας από αυτά τα δεδομένα, επιλέγεται η δόση ενός φαρμάκου.\nΜετά από αυτό, μπορείτε να βάλετε ένα σταγονόμετρο με φάρμακο. Στο τέλος της ένεσης, ο ενδοφλέβιος καθετήρας αφαιρείται από τη φλέβα και το άτομο μπορεί να πάει στο σπίτι. Αυτή η χημειοθεραπεία για καρκίνο του μαστού είναι ένα πρότυπο σχήμα.\nΠαρασκευάσματα για χημειοθεραπεία του καρκίνου του μαστού\nΥπάρχουν παρασκευές για χημειοθεραπεία για καρκίνο του μαστού που έχουν θετική επίδραση στη διαδικασία επούλωσης. Έτσι, στον κατάλογο αυτών των μέσων μεταφέρονται ουσίες αλκυλίωσης. Με τον μηχανισμό δράσης τους, είναι παρόμοια με την ακτινοβολία. Συμβάλλουν στην καταστροφή πρωτεϊνών που ελέγχουν την ανάπτυξη γονιδίων κυττάρων όγκου. Ο πιο εντυπωσιακός εκπρόσωπος αυτής της κατηγορίας φαρμάκων είναι το κυκλοφωσφαμίδιο.\nΆλλα φάρμακα έχουν ονομαστεί αντιμεταβολίτες. Αυτά τα κεφάλαια "εξαπατούν" ένα καρκινικό κύτταρο, εύκολα ενσωματωμένο στη γενετική του συσκευή. Μετά από αυτό, όταν η κυψέλη διαιρείται, συμβαίνει ο θάνατός της. Ένα από τα πιο δημοφιλή φάρμακα είναι η 5-φθοροουρακίλη. Επιπλέον, χρησιμοποιείται επίσης το νεότερο φάρμακο, gemzer.\nΑντιβιοτικά. Θα πρέπει να σημειωθεί αμέσως ότι δεν είναι καθόλου παραδοσιακά μέσα. Αυτά είναι ειδικά αντικαρκινικά αντιβιοτικά. Ο μηχανισμός της δράσης τους είναι η πλήρης επιβράδυνση της διαίρεσης των γονιδίων. Το πιο κοινό φάρμακο είναι η αδριαμυκίνη. Συχνά συνδυάζεται με τον κυτο-ζαχαροκάλαμο.\nΤαξάνες. Αυτοί οι παράγοντες είναι ενεργοί σε μικροσωληνίσκους. Η κατηγορία αυτών των φαρμάκων περιλαμβάνει την πακλιταξέλη και τη δοκεταξέλη. Τα φάρμακα προάγουν τη συναρμολόγηση μικροσωληναρίων από τα διμερή της τουμπουλίνης και τα σταθεροποιούν. Ταυτοχρόνως, αποκλείεται εντελώς η διαδικασία αποπολυμερισμού αυτών.\nΌλα αυτά τα φάρμακα είναι αποτελεσματικά. Αλλά η χημειοθεραπεία για τον καρκίνο του μαστού απαιτεί μια ατομική επιλογή φαρμάκων. Μετά από όλα, πολλά εξαρτώνται από την κατάσταση μιας γυναίκας, έναν όγκο και άλλους παράγοντες.\nΑντενδείξεις στη χημειοθεραπεία για καρκίνο του μαστού\nΥπάρχουν επίσης αντενδείξεις στη χημειοθεραπεία για καρκίνο του μαστού. Αυτό οφείλεται στο γεγονός ότι μια τέτοια διαδικασία δεν μπορεί να βοηθήσει σε όλες τις περιπτώσεις. Υπάρχει πάντα ο κίνδυνος υποτροπής. Ως εκ τούτου, στις περισσότερες περιπτώσεις, τα αντικαρκινικά φάρμακα είναι αναποτελεσματικά.\nΤο γεγονός είναι ότι σε γυναίκες που πάσχουν από ορμονικά εξαρτώμενες μορφές καρκίνου, αυτή η μέθοδος δεν εφαρμόζεται. Επειδή είναι αναποτελεσματική. Αλλά όλα εξαρτώνται από την ηλικία του ασθενούς. Έτσι, τα νεαρά κορίτσια συχνά συνταγογραφούνται κατά των όγκων θεραπεία. Οι γυναίκες ηλικίας τους μπορεί να μην χρειάζονται αυτό.\nΤα κορίτσια με ορμονικά εξαρτώμενες μορφές καρκίνου έχουν χαμηλότερο επίπεδο οιστρογόνου και προγεστερόνης. Σε αυτή την περίπτωση, πρέπει να χρησιμοποιήσετε άλλες μεθόδους. Έτσι, η ωοθηκική λειτουργία καταστέλλεται με τη βοήθεια φαρμάκων. Προβλέπεται χειρουργική αφαίρεση των ωοθηκών, καθώς και λήψη φαρμάκων που εμποδίζουν την επίδραση των ορμονών φύλου. Ως εκ τούτου, η χημειοθεραπεία για καρκίνο του μαστού σε αυτούς τους ασθενείς δεν χρησιμοποιείται.\nΠαρενέργειες χημειοθεραπείας για καρκίνο του μαστού\nΠολλές γυναίκες φοβίζουν τις παρενέργειες της χημειοθεραπείας για καρκίνο του μαστού. Δεν υπάρχει τίποτα κακό με αυτό. Επειδή, σε μεγάλο βαθμό, οι ενέργειες είναι απλά δυσάρεστες. Έτσι, μερικές γυναίκες φοβούνται την εμφάνιση ναυτίας, εμέτου και την ανάπτυξη λευκοπενίας.\nΣτην πραγματικότητα, πολλά εξαρτώνται από την ίδια την γυναίκα και από τον τρόπο με τον οποίο θα εγκατασταθεί. Όμως, παρόλα αυτά, η εμφάνιση κάποιων παρενεργειών δεν μπορεί να αποφευχθεί. Έτσι, μπορεί να αναπτυχθεί θρομβοπενία. Αυτή η μείωση του αριθμού των αιμοπεταλίων. Υπάρχει επίσης μείωση της αιμοσφαιρίνης και της αλωπεκίας (απώλεια μαλλιών).\nΑλλά σε κάθε περίπτωση είναι απαραίτητο να καταλάβουμε ότι πρόκειται για μια διαδικασία θεραπείας. Επομένως, μερικές φορές για παρενέργειες, απλά πρέπει να κλείσετε τα μάτια σας. Όλες αυτές οι δυσάρεστες στιγμές μπορούν να βιώσουν. Μην φοβάστε τη διαδικασία εξαιτίας αυτού. Επειδή η χημειοθεραπεία για τον καρκίνο του μαστού είναι μια ευκαιρία της γυναίκας να ξεκινήσει μια νέα και υγιή ζωή.\nΕπιπλοκές της χημειοθεραπείας για καρκίνο του μαστού\nΣε ορισμένες περιπτώσεις, είναι πιθανές επιπλοκές της χημειοθεραπείας για καρκίνο του μαστού, αυτό το γεγονός είναι απαραίτητο να ληφθεί υπόψη. Γιατί λοιπόν προκύπτουν διαφορετικές ταλαιπωρίες;\nΩς αποτέλεσμα, μπορεί να εμφανιστεί ναυτία, έμετος, μειωμένη όρεξη, αναιμία και απώλεια μαλλιών. Αλλά αυτό είναι περισσότερο παρενέργειες. Αν στραφούμε σε επιπλοκές, τότε το σώμα είναι εντελώς αποδυναμωμένο, η ασυλία δεν εκπληρώνει πλέον τις συνήθεις λειτουργίες του για να προστατεύσει από εξωτερικούς παράγοντες επιθετικότητας. Ως εκ τούτου, είναι εύκολο να "πάρει" οποιαδήποτε μολυσματική ασθένεια. Επιπλέον, μπορεί να προκύψει σοβαρή βλάβη στα εσωτερικά όργανα. Σε αυτή την περίπτωση, τα προβλήματα μπορεί να παραμείνουν για αρκετά χρόνια. Και γενικά, η χημειοθεραπεία για καρκίνο του μαστού μπορεί να προκαλέσει υποτροπή της νόσου στο μέλλον.


Ο Νάνι Μπαλεστρίνι μιλά στο LiFO.gr για τη μαφία και την παρακμή του ιταλικού Νότου | LiFO\n19.1.2017 | 10:38\nΗ υπανάπτυξη του ιταλικού Νότου και η διαδεδομένη φτώχεια αποτελούσαν από πολύ παλιά τα αίτια για την εμφάνιση μαφιόζικων φαινομένων που μέσω της παρανομίας προσφέρουν στον πληθυσμό τη δυνατότητα να αποκτήσει ένα εισόδημα, ένα στοιχειώδες βιοτικό επίπεδο.\nΈνα βιβλίο-χείμαρρος που είναι ταυτόχρονα μαρτυρία, καταγγελία και ρεπορτάζ σε ρυθμούς κινηματογραφικούς, παρά τη μικρή του έκταση (176 σελίδες). Που ξετυλίγεται μέσα από μια ασυνεχή, νευρώδη και σχεδόν χωρίς σημεία στίξης αφήγηση και που διαβάζεται απνευστί, όπως άλλωστε ό,τι έχει συγγράψει ως τώρα ο αξιότιμος κύριος Νάνι Μπαλεστρίνι, εμβληματικότερο έργο του οποίου είναι το «Τα Θέλουμε Όλα» (1971), ένα βιβλίο-μανιφέστο για την Εποχή της Αμφισβήτησης. Μια Εποχή της οποίας υπήρξε διάπυρος κήρυκας όντας συνιδρυτής της κινηματικής καλλιτεχνικής ομάδας Gruppo 63 κι εξέχουσα μορφή της ιταλικής Αυτονομίας μέχρι το 1979, οπότε μαζί με άλλα μέλη της κατηγορήθηκε για τρομοκρατικές ενέργειες. Διέφυγε με σκι(!) στη Γαλλία κι επέστρεψε στην Ιταλία το 1984 οπότε έπαψε η εναντίον του σκευωρία «λόγω ελλείψεως αποδεικτικών στοιχείων» - περιπέτειες που ενέπνευσαν ένα άλλο περίφημο βιβλίο του, τους «Αόρατους» (1987). Ο 82χρονος σήμερα Νάνι Μπαλεστρίνι ζει μια ήσυχη ζωή και καταγίνεται, όταν δεν γράφει, με ζωγραφική και οπτικές τέχνες. Προτιμά μάλιστα να αποφεύγει τις πολιτικολογίες εφόσον μιλούν, λέει, αντί αυτού τα βιβλία του. Στο τελευταίο του πόνημα «Σάντοκαν» (2016) εστιάζει στην Ιταλία ενός Κατώτερου Θεού (τη Νότια) και τις εγκληματικές εκείνες «φαμίλιες» τύπου Καμόρα που ορίζουν το πεπρωμένο της τον τελευταίο αιώνα, συντηρώντας την υπανάπτυξη και την κοινωνική αφασία προς όφελος τόσο δικό τους όσο και των λογής αφεντικών – «συγκοινωνούντα δοχεία» είναι άλλωστε οι εξουσίες, νόμιμες ή παράνομες. Το πράττει δε αυτό «συμμαχώντας» με όλους εκείνους που δεν υπέκυψαν ποτέ στον πειρασμό να γίνουν «Καμορίστες», όσο δυνατός ή «επιβεβλημένος εκ των πραγμάτων» κι αν ήταν: «Δεν είναι μόνο ζήτημα εγκληματιών δολοφόνων, αλλά ένα ζήτημα νοοτροπίας του τόπου, επειδή το ζήτημα είναι ότι εσύ ζεις σε ένα μέρος όπου τίποτα δεν σου είναι εξασφαλισμένο, δηλαδή αφότου γεννιέσαι δεν έχεις κανένα δικαίωμα, καμία εγγύηση, δεν έχεις τίποτα απολύτως», καθώς το διατυπώνει ο ίδιος ο Νάνι στο οπισθόφυλλο τού «Σάντοκαν». Επικοινώνησα μαζί του, δέχτηκε να μου πει 2-3 πράγματα σχετικά, τα οποία και μεταφέρω, ευχαριστώντας τον μεταφραστή του Αχιλλέα Καλαμαρά για τη συνδρομή του.\nΑσφαλώς υπήρξαν στιγμές που οι μαφιόζικες οργανώσεις έδωσαν την υποστήριξή τους στα αφεντικά «συνδράμοντας» στην καταστολή απεργιών και αποκομίζοντας έτσι χρήματα κι εξουσία, που άλλωστε είναι και ο πρωταρχικός στόχος τους.\n— Τι σας παρακίνησε να ασχοληθείτε με την Καμόρα; Ποια είναι σήμερα η δυναμική αυτής και άλλων μαφιόζικων οργανώσεων στην Ιταλία και πόσο αποτελεσματική είναι η πολυδιαφημισμένη εκστρατεία του κράτους εναντίον της;\nΚατά τη διάρκεια της παρουσίασης ενός βιβλίου μου στο βιβλιοπωλείο μιας πόλης κοντά στη Νάπολη, γνώρισα τον πρωταγωνιστή του βιβλίου, ένα νεαρό που έμενε σε κάποιο χωριό υπό την κυριαρχία της Καμόρα. Μου αφηγήθηκε την ιστορία μιας οικογένειας της Καμόρα που μέσα σε λίγα χρόνια έθεσε υπό την εξουσία της ολόκληρη την περιοχή, ελέγχοντας όλες τις δραστηριότητες σε αυτήν, μέχρι να γίνει μία διεθνής οικονομική δύναμη. Εντυπωσιασμένος από την ιστορία του, αποφάσισα ότι έπρεπε να γράψω ένα βιβλίο βασισμένο σε αυτή. Συνάντησα ξανά τον νεαρό για να μου δώσει όλες τις απαραίτητες πληροφορίες, συγκέντρωσα την απαραίτητη τεκμηρίωση και όταν κυκλοφόρησε το βιβλίο έβγαλε στην επιφάνεια μία πραγματικότητα που εκείνη την εποχή ήταν άγνωστη στο ευρύ κοινό.\nΗ υπανάπτυξη του ιταλικού Νότου και η διαδεδομένη φτώχεια αποτελούσαν από πολύ παλιά τα αίτια για την εμφάνιση μαφιόζικων φαινομένων που μέσω της παρανομίας προσφέρουν στον πληθυσμό τη δυνατότητα να αποκτήσει ένα εισόδημα, ένα στοιχειώδες βιοτικό επίπεδο. Παρά τις προσπάθειές του, το Κράτος δεν κατορθώνει να επέμβει αποτελεσματικά για να καταπολεμήσει το φαινόμενο. Θα απαιτούνταν τεράστιες επενδύσεις που είναι αδύνατον να γίνουν σε περιόδους κρίσης.\n— Αλλά είναι άραγε η «λαϊκή στήριξη» η δύναμη της Καμόρα και των άλλων μαφιόζικων οργανώσεων ή μήπως αυτό συμβαίνει όντας κομμάτι του λεγόμενου «βαθέως κράτους»; Επιπλέον, πόσο συνέβαλε το Χόλιγουντ στη μυθοποίησή τους;\nΜετά την ενοποίηση της χώρας (1861) οι οργανώσεις της Μαφίας επέβαλαν την εξουσία τους στον ιταλικό Νότο σταματώντας την οικονομική του ανάπτυξη κι ευνοώντας έτσι την οικονομία του Βορρά. Η υποταγή σε αυτές αποτελεί ένα ζήτημα επιβίωσης, η παρανομία έγινε τρόπος ζωής που βεβαίως μυθοποιήθηκε κι από κάποιες ταινίες.\n— Ισχύει ότι η Καμόρα, η Μαφία κι άλλες τέτοιες οργανώσεις συνέδραμαν στην καταστολή του εργατικού κινήματος παλιότερα; Έχουν σήμερα πολιτικό ρόλο;\nΑσφαλώς υπήρξαν στιγμές που οι μαφιόζικες οργανώσεις έδωσαν την υποστήριξή τους στα αφεντικά, «συνδράμοντας» στην καταστολή απεργιών και αποκομίζοντας έτσι χρήματα κι εξουσία, που άλλωστε είναι και ο πρωταρχικός στόχος τους. Η τακτική της διαφθοράς πολιτικών ώστε να πετύχουν παραχωρήσεις, άδειες, χάρες κ.λπ. βρίσκεται στην ημερήσια διάταξη κι αποτελεί κομμάτι της συνήθους δραστηριότητάς τους.\n— Διαβάζοντας το Σάντοκαν είχα συχνά την αίσθηση ότι έβλεπα σκηνές από την ταινία Gomorra του Ματέο Γκαρόνε. Η δική σας γνώμη για αυτό το φιλμ και την πραγματικότητα του αποτυπώνει;\nΕυτύχησα να γνωρίσω τον Ρομπέρτο Σαβιάνο, συγγραφέα του βιβλίου «Γόμορρα» πάνω στο οποίο στηρίχτηκε η ομώνυμη ταινία του Ματέο Γκαρόνε τον καιρό που έγραφα το Σάντοκαν, για το οποίο μάλιστα μου έκανε κάποιες χρήσιμες υποδείξεις. Το δημοσιογραφικό ρεπορτάζ του για την Καμόρα υπήρξε ένα πολύ σημαντικό βιβλίο για την κατανόηση του φαινομένου όπως και η ταινία του Γκαρόνε που βασίστηκε σε αυτό - το θεωρώ ένα έργο άριστης ποιότητας και ιδιαίτερα διεισδυτικό.\n— Ένα κομμάτι της Αριστεράς φλέρταρε από παλιά με τους ποινικούς, θεωρώντας τους δυνάμει κοινωνικούς επαναστάτες. Εκτιμάτε ότι ισχύει αυτό και σε ποιο βαθμό;\nΠρόκειται για μια φαντασίωση για την οποία δεν άκουσα ποτέ να μιλάνε στα σοβαρά. Στην πραγματικότητα οι μαφίες αυτές είναι συνδεδεμένες με τη δεξιά και την ακροδεξιά, όπως αποδεικνύουν και οι πολυάριθμες δίκες των διεφθαρμένων και συνένοχων δεξιών πολιτικών και δημοτικών συμβούλων. Δεν ήταν λίγοι εξάλλου οι αριστεροί πολιτικοί και δημοσιογράφοι που δολοφονήθηκαν από τέτοιες οργανώσεις επειδή τις αντιμάχονταν...\nIταλία: οι μαφιόζοι φτάνουν στα ερείπια του σεισμού\nΔιαλύθηκε το δημοτικό συμβούλιο του Κορλεόνε, γενέτειρας του «Νονού»\nΤη δράση της Ντρανκέτα φοβούνται τώρα οι αρχές αναφορικά με την ανάληψη συμβολαίων ανοικοδόμησης, όπως συνέβη μετά τον σεισμό της Λ' Άκουϊλα\nΤο δημοτικό συμβούλιο του Κορλεόνε διαλύθηκε από την ιταλική κυβέρνηση η οποία το θεωρεί ύποπτο για το γεγονός ότι έχει διαβρωθεί από τη μαφία


Tags: X-Trail - gocar.gr - GoForward\nΠιο ισχυρό θα είναι το ανανεωμένο Nissan X-Trail\nΜε πιο δυνατό πετρελαιοκινητήρα θα διατίθεται το Nissan X-Trail facelift το 2018\nΜε το Skoda Kodiaq να παραμονεύει στη… γωνία, η Nissan θα προχωρήσει σε ένα φρεσκάρισμα του 7θέσιού της, το X-Trail. Σύμφωνα με το AutoExpress, η ιαπωνική εταιρεία πρόκειται να εφοδιάσει το μεγάλο SUV της με έναν νέο 4κύλινδρο 2λιτρο πετρελαιοκινητήρα ...\nΑνάκληση Nissan X-Trail και NV200\nΓια αντικατάσταση του αμορτισέρ της πέμπτης πόρτας\nH Γενική Γραµµατεία Βιοµηχανίας ανακοινώνει ότι η εταιρεία NIK. I. ΘΕΟΧΑΡΑΚΗΣ Α.Ε., επίσηµη αντιπρόσωπος της ΝΙSSAN στην Ελλάδα, σε συνεργασία µε το Τµήµα Γενικής Ασφάλειας Προϊόντων της ∆ιεύθυνσης Πολιτικής Ποιότητας, εκτελεί πρόγραµµα ανάκλησης αυτοκινήτων µοντέλα X-TRAIL (T32) και NV200 (M20). ...\nTo 1o 7θέσιο αγωνιστικό έλκηθρο της Nissan (Video)\nΗ Nissan παρουσιάζει το πρώτο επταθέσιο αγωνιστικό έλκηθρο στο Ίνσμπρουκ της Αυστρίας\nΤο συγκεκριμένο έλκηθρο έλαβε την ονομασία του X-Trail, καθώς το συγκεκριμένο μοντέλο αποτέλεσε και την πηγή έμπνευσης για τον σχεδιασμό του. Το εναρκτήριο λάκτισμα για τη δοκιμή του, δόθηκε στην ιστορική Ολυμπιακή πίστα του Ίγκλς, ενώ στη θέση του πιλότου ...\nΝέο Nissan X-Trail από 26.960 ευρώ\nΑνακοινώθηκαν οι τιμές του νέου SUV που έρχεται με δώρο το όφελος απόσυρσης, με 1.6 Diesel 130 ίππων, σε εκδόσεις 4x2 και 4x4, 5 και 7 θέσεων\nΑπό 26.960 ευρώ με δώρο το όφελος απόσυρσης ξεκινούν οι τιμές του νέου Nissan X-Trail που άρχισε να διατίθεται στην ελληνική αγορά. Το νέο ιαπωνικό SUV είναι διαθέσιμο σε εκδόσεις 4x2 και 4x4, με 5 ή 7 θέσεις και με ...\nH Nissan πατεντάρει σχέδια ενός νέου SUV - Crossover\nΘα μπορούσε να είναι το νέο Nissan X-Trail. Ο λόγος για τα σχέδια ενός νέου SUV - Crossover έδωσε για κατοχύρωση η Nissan. Δεν γνωρίζουμε τίποτε γι’ αυτά, αλλά τα πιθανότερο είναι να αφορούν το νέο Nissan X-Trail. Η σχεδίαση ...